نهێنییەکانی دەزگای خێرخوازی بارزانی، ئەوەی نایزانی بیزانە!\nFriday, 04.03.2020, 23:26\nماوەیەک لەمەوبەر لە تەیارەی ئیماراتدا بووم، بەرەو ولاتێکی ئەوروپی دەڕوێشتم، کابرایەکی عەرەب لە تەنیشتم بوو، کە گوتم من کوردم، ئیتر کەوتینە قسە کردن، ئەویش یەکسەر کەوتە باسی ماڵی بارزانی و دەسەلاتی کوردی لە هەولێر..\nدوای کەمێک گوتی من لەو دەزگایە کار دەکەم، کە خێری وڵاتانی خلیج کۆ دەکاتەوە و دەینێرێت بۆ هەرێمی کوردستان!\nوتم: بۆستە تۆ سەعاتێکە باسی دەسەڵاتی کوردی و نەوت فرۆشتن و غاز فرۆشتنم بۆ دەکەیت، ئێستا چۆن ئێوە خێر بە کورد دەکەن؟\nگوتی: حبیبی، .. تۆ باش لە شتەکان نەگەیشتویت!\nگوتم: فەرمو تێم بگەیەنە، قسەکانت بکە.\nگوتی: ئەو دەزگا ئیماراتییە، خواردنێک کە خەریکە بەسەر دەچێت لە مەخزەنەکان، ناتوانن ساغی بکەنەوە ئەوانە دەینێرنە کوردستان، پێشتر بۆ ئەفەریقا و وڵاتانی هەژار و برسی تریان دەنارد، ئیستا لە ژیر ناوی دەزگای خێرخوازی بارزانی دەینێرن و ئەو دەزگایەش بڵاوی دەکەنەوە بەسەر خەڵکدا، بەڵام ئەو شتومەکانە هیچ پەیوەندی نییە نە بە ماڵی بارزانی و بە حکومەتی کوردییەوە، ئەوە سوال و یارمەتی خەلیجە لەگەڵ ئەو شتانەی کە کۆن دەبن و ماوەیان بەسەر چووە، یان خەریکە بەسەر دەچێت و دەینێرنە کوردستان، ماڵی بارزنایش هەر دەمێکە لە ژێر ناوی دەزگای خێرخوازی بارزانیدا بڵاوی دەکەنەوە.\nمنیش پرسیم: باشە لە پای چی ئێوە ئەو کارە دەکەن بۆ یارمەتییەکە نانێرن بۆ سۆماڵ یان یەمەن یان سودان کە وڵاتانی برسین؟\nگوتی: پرسیارێکی جوانت کرد.... گوتی، ئێمە ئەو شتومەکانە وەکو خێر دەنێرین و ماڵی بارزانی وەریدەگرن، لەبەرامبەردا سەد هێندەمان بۆ دەگەڕێتەوە، هەر پڕۆژەیەک هەبێت لە کوردستان و ئێمە بمانەوێت بیکەن بێ ڕکابەر دەتوانین بە دەستی بهێنین و بنەماڵەی بارزانی، وکەو ئەو ناوی دەهێنان، بە (عائلة بارزانی و اولادە) یارمەتی بەدەستهێنانی ئەو پرۆژانەمان دەدەن و پارەیەکەی خەیاڵی قازانج دەکەین.\nکەواتە ئێمە ئەرزاقی کۆن دەکەینە خێر و لە بەرامبەردا سەد هێندەی نرخی ئەرزاقەکان پارەمان بۆ دەگەڕێتەوە..\nگوتی: ئێمە ئاگادارین کە ئەوان ئەو شتانە بە ناوی دەزگای خێرخوازی بارزانی بڵاو دەکەنەوە و ناوی ئیمارات و خلیج نابەن، بەڵام لەبەرامبەر ئەوەدا ئێمە قازانجیکی بێ سنور دکەەین.\nلە درێژەی قسەکانییدا وتی: وەکو نمونە، دانا غاز لە دوو لاوە قازانج دەکات:\nیەکەم دەرهێنانی غاز.\nدووەم: هەموو پارەی کە لە دادگا لە حکومەتی هەرێمی بردۆتەوە..تا دوازدە ساڵی تریش هەرێم دەبێت پارە بداتە دانا غاز.\nمنیش گوتم کەواتە بە کورتییەکەی ئێوە سەرانی دەسەڵاتی پارتیتان خەڵەتاندوە بەم دەزگا خێرخوازیەی ئیمارات؟\nگوتی: من ناوی نانێم خەلەتاندن، بەڵام ناوی دەنێم دەرئەنجامی نەفامی.\nئەمە کورتەیەکەی گفتوگۆکەم بوو لەگەڵ ئەم کابرا عەرەبە.\nئێستا بۆتان دەرکەوت کە بنەماڵەی بارزانی یەک فلسی خۆیان سەرف ناکەن، هەتا بۆ گۆڕی باوکی خوالێخۆش نەبوویان؟ ئەوەی سەرفی دەکەن خێر و سەدەقەی ولاتانی عەرەبیە و بە ناوی بارزانییەوە بڵاوی دەکەنەوە..\nبە بێ دەستکاریی ناوەرۆکی ئەم زانیرییانە، وەکو خۆی بڵاومان کردەوە، مەبەستیش لەمە ئەوەیە، کە بە هەموو لایەکی رابگەیەینین، کە کەسە نزیکەکانی ناو دەسەڵاتی بنەماڵەی بارزانیی و پارتیی لەناخەوە لێیان پڕن، بۆیە ئەو نهێنیانە ئاشکرا دەکەن و بەو زمانە دەدوێن.\n1) ئاشكرابوونی نهێنییه‌كانی گرێبه‌سته‌كه‌ی كۆمپانيای دانا غاز و پشكی به‌رپرسانی پارتی و يه‌كێتی\n2) کەیسی دۆڕانی ملیاردەها دۆلار بە دانا غاز شانۆگەرییەکە بۆ سپیکردنەوەی پارە نەوت و غازی کوردستان\nنوێکراوەتەوە: تەلار فایەق بە تەزویر و ساختە کراوە بە بەڕێوەبەری فڕۆکەخانەی هەولێر


یۆرۆپول هێڕشێكی توندی كرده سەر هه‌زاران ماڵپه‌ڕو هه‌ژماری داعش لەسەر ئینتەرنێت و له‌ناوی بردن\nوتەبێژی دادی بەلجیکا ئیریک ڤان دەرسیبت لەمیانەی کۆنگرەیەکی رۆژنامەوانیدا لە بنکەی پۆلیسی ئەوروپا لە لاهای رایگه‌یاند، دەزگاکانی پۆلیسی ئەوروپا هێڕشێکی بەهێزیان کردۆتە سەر ماڵپه‌ڕو هه‌ژماره‌كانی رێکخراوی داعش لەسەر ئینتەرنێت، ئەمەش لەرێی داخستنی ژمارەیەک خزمەتگوزارییەوە کە رێکخراوەکە بەکاریان دەهێنێت و توانراوه له رووبەرێكی فراوانی ئینتەرنێتدا بزریان بكه‌ن.\nوته‌بێژی یۆرۆپوڵ ده‌ڵێ ، پیاوانی پۆلیس بەشداریان کردووە لە ئەرکێکی هاوبەشی نێوان یۆرۆپول و دەزگاکانی پۆلیسی یانزە دەوڵەتدا و لە هەفتەی رابردوودایۆرۆپول هێڕشێكی توندی كرده سەر هه‌زاران ماڵپه‌ڕو هه‌ژماری داعش لەسەر ئینتەرنێت و له‌ناوی بردن\n. لەگەڵ گەورەترین کۆمپانیاکانی ئینتەرنێتدا کارمان کردووە تاوەکو بەرپەرچی ئەرکەکانی داعش بدەینەوە، لەوانەش گوگڵ و تویتەر و ئینستگرام و تێلیگرام.\nیۆرۆپۆڵ ، كه لە ماڵپەڕەکەیدا لێدوانه‌كه‌ی بڵاوكردۆته‌وه ، ئاماژەی بەوە کردووە، پشکنینیان بۆ ئەو ریکلام و بڵاوکراوە و هەژمارانە کردووە لەسەر تۆڕە کۆمەڵایەتییەکان کە پشتیوانیان لە تیرۆر و توندوتیژی کردووە. بەهۆی ئەوەوە ژمارەیەکی زۆر لە یاریکەرە سەرەکیەکانی ناو تۆڕی داعش لە تێلیگرام سڕاونەتەوە.”


مـەرگ پەنھانـە دەرفـەت لەدەسـت مـەدە\n18 ئەیلول 2018\nوەختێک مەرگ و مردن پەنھانە و ساتی دەرکەوتنی دیار نیە ، ژیانی دونیاش ئەرک و بەرپرسیاریەو ، لێپرسینەوەو لێپێچینەوەی جددی لەخۆگرتووە . دەی کەوایە بۆ ئەوەی بەرەو دۆخی چاکتر بڕۆی لە بەرژەوەندیتە دروست لەم سێ شتە بیربکەرەوە :\nیەکەم : حەزکردن و پێخۆشبوونی حەقیقی (الرغبة) ، چوونکە گەر لەناخەوە مرۆڤ شتێک ببێتە خواست و خولیای ، حەتمەن گەڵاڵەی پلان و بەرنامەیەک دەکات و ڕێ و شوێنی پێویست دەگرێتەبەر بۆ بەدەست ھێنانی .\nدووەم : ئامادەیی و تەوانایی ڕاستەقینەیی (القدرة) . دەبێت ئامادەیی لەناخ و دڵەوە سەرچاوە بگرێت ، وە لە تەواوی بوونیدا بە جوانی ڕەنگبداتەوە ، ئەوسا بە بوێری و ئازایەتی و شانازیەوە تواناو تاقەو بەھرەکانی بەخت بکات لە پێناو ئەو ئامانجەیدا .\nسێیەم : قۆستنەوەی ھەل و دەرفەتی ڕەخساو : (الفرصة) . ھەمیشە بوارو ھەل و دەرفەت وەک گەنجینە و کەنز دەبەخشرێت ، ماوەکەی کەم و کورتەو زوو دەگوزەرێ و درەنگ و دەگمەن بۆت دێتەوەو دووبارە دەبێتەوە . بەتایبەتی کە مەرگ و مردن زۆرجار ڕێگرەو ڕێ نادات چاوەڕوانیەکەت بێتە دی و ، بەداخ و حوزنەوە سەر دەنێیتەوە .\nلەبەر ئەم ڕاستیانە ، مرۆڤی ئاوەزدار دایم ژیان و وێستگەو ڕووداوەکانی بە ھەل دەزانێ و ، وەک دەرفەت تەماشایان دەکات ، بەر لەوەی لەدەستیان بدات بڕیارو ھەڵوێستی ڕاست و دروستیان لە بارەوە دەدات .\nھەڵوێست و بڕیارێک ببێتە مایەی سەربەرزی خاوەنەکەی لەلای دڵسۆزانی گەل و نیشتمان ، وە ڕێز و شکۆ و ڕوو سووری لەبەردەم خوای پەروەردگاری جیھانیان . ئیتر ئەو دەمەوە ھەرچی چاکەو خێرە بەدەستی ھێناوە .\nبەڵام ئەمەش ھەروا ئاسان نیە ، چوونکە نە ڕێگا ئەوەندە پان و پاک و بەرینە ، وەنە ناحەز و نەیارانیش بێ پیلان و پەژمووردە پاڵیان لێ داوەتەوە و بۆی دانیشتوون . بەڵکو بە (تماع) و (متاع) لەلاێک و ، بە (تخویف و ترھیب) لەلاکەی تر شەوانە ڕۆژی کاری تەواو جددی بۆ دەکەن و ئامانجیان پێکانی تۆو بەلاڕێدا بردن و خستنی تۆیە .\nکەوایە چەندە بێداری و ئاگایی گرنگە و پێویستە ، حەتمەن ئەوەندە و زیاتریش ھاوکاری و بەدەمۆ بوون گرنگە و ئەرکە ، ئیتر لێرەوە دیوی ڕاستەقینەی برایەتی دەردەکەوێت ، ئەوانەی ھێزێکی مەحکەمی ھەمیشەیی کۆیانی دەکاتەوە لەسەر پەیامی بەختەوەرکردنی مرۆڤ ، وە داینەمۆی ھەستانەوە بۆیان بریتیە لە چاکسازی نێوانیان (فَأَصْلِحُوا بَيْنَ أَخَوَيْكُمْ) .\nچاکسازی پێچەوانەی حەزو ھەواو مەیلە ، بەڵکو تەریبە لەگەڵ یاسا جێگیرە ئاسمانیەکاندا ( ۆاتَّقُوا اللَّەَ )و ، تەباو تۆکمەیە لەگەڵ ئەقڵی ساغ و سەلیم و تەندروستدا و ، ھەرزوو ئاشنا دەبێتەوە بە جوانیەکانی ژیان ( ڵعَلَّکُمْ تُرْحَمُونَ ).\nبەھیوای داچڵەکان و بەھۆش خۆھاتنەوەی ھەمووان ، ھەریەکەو لەو ئاستە تیایەتی بەرەو بانترو چاکتر ڕێکردن و ئاڕاستەوەرگرتن ، بە تایبەتی کە ئێمە لەبەردەم دەرفەتێکی گرنگی ھەڵبژاردنداین ، ئەکرێ بۆ زۆرێک دوا فرسەت بێت .


دەستدریژی سێکسی بۆ سەر کچە قوتابییەکی کورد لە لایەن مامۆستاکەیەوە\n14:05 - 5 November 2018\nهەنگاو: هاوکات لە گەڵ ڕؤژی قوتابی لە ئێراندا، مامۆستای قوتابخانەی یەکێک لە گوندەکانی شاری سونقوڕ سەر بە پارێزگای کرماشان، دەستدریژی کردووەتە سەر کچێکی قوتابی ئەو قوتابخانەیە.\nبەپێی ڕاپۆرتی ڕێکخراوی مافی مرۆڤی هەنگاو، ڕۆژی یەک شەممە (١٣ی خەزەڵوەری ٢٧١٨ / ٤ی نۆڤەمبری ٢٠١٨)، مامۆستای قوتابخانەی گوندی ”شەمسەک“ سەر بە شاری سونقوڕ لە پارێزگای کرماشان دەستدریژی کردووەتە سەر کچە قوتابییەکی تەمەن ١٢ ساڵ کە لە پۆلی پێنجەمی ئەو قوتابخانەیە سەرقاڵی خوێندن بووە.\nسەرچاوەیەکی ئاگادار لەوبارەوە بە هەواڵنێری هەنگاوی ڕاگەیاند کە ” قوتابییەکان ئەو قوتابخانەیە دوای ئەوە زانیویانە کە مامۆستاکە ئەو کچە تەمەن ١٢ ساڵەی ڕاگرتووە گەڕاونەتەوە بۆ انو پۆلەکە بینیویانە کە خەریکە ئازاری دەدات و دەستدرێژی دەکاتە سەری.“\nئەو سەرچاوەیە لە درێژەدا وتی کە بنەماڵەی قوتابییەکانی ئەو قوتابخانەیە دوای ئاگادار بوونی ئەو کارەی مامۆستاکە سکاڵایان کردووە، بەڵام هەتا ئێستا نە ئیدارەی پەروەردەی سونقوڕ و نە ئیدارەی پەروەردەی کرماشان نە بە نیسبەت ئەو هەواڵە و نە بە نیسبەت سکاڵای بنەماڵەی ئەو قوتابیانە هیچ دژکردەوەیەکیان نەبووە.


نەتەوە | 11:49:24 2018-08-14 | (4,459) جار خوێندراوەتەوە\nله رێنماییەكی وەزارەتی داراییدا ئاماژە بە چەند رێنماییەكی تازە كراوە بۆ "جۆرە خزمەتێكی تایبەت بە فەرمانبەران".\nبەپێی ناوەڕۆكی رێنماییەكە، بێت لەسەر داوایەكی ئەنجومەنی وەزیران وەزارەتی دارایی خزمەتی سەربازیی ئەو فەرمانبەرانە ئەژمار ناکات، کە داوایانکردووە ئەو خزمەتەیان بۆ ئەژمار بکرێت، هەروەها خزمەتی سەربازیی ئەو فەرمانبەرانەش هەڵدەوەشێنێتەوە کە لێبڕینی خانەنشینییان نەداوە.\nلە دەقی رێنماییەكە هاتووە، "بەهیچ شێوەیەک خزمەتی سەربازیی بۆ ئەو فەرمانبەرانە ئەژمارناکرێت کە داوایانکردووە خزمەتەکەیان بۆ ئەژماربکرێت و، داواشدەکات لەوبارەیەوە هیچ نوسراوێک ئاراستەی ئەنجومەنی وەزیران نەکرێت".\nئەوەش دووپاتكراوەتەوە خزمەتی سەربازیی ئەو فەرمانبەرانەش هەڵدەوەشێنێتەوە، کە ساڵی 2006 خزمەتەکەیان بۆ ئەژمارکراوە و لێبڕینی خانەنشینییان نەداوە.\nئاماژه به‌وه‌شكراوه، "هەر فەرمانبەرێك لە ساڵی 2006وە خزمەتی سەربازی بۆ ئەژمار كرابێت و پارەی لێبڕینی خانەنشینی نەداوە ئەوە خزمەتەكەیان بۆ ئەژمار ناكرێت، چونكە بە پێی یاسای خانەنشینی ناتوانن ئێستا پارەك بدەن بەڵكو پێویستە لە كاتی خۆیدا پارەی لێبڕینی خانەنشینی بدرێت".\nوەزارەتی دارایی دووپاتیكردۆتەوە، ئەو فەرمانبەرانەی رەزامەندی ئەنجومەنی وەزیران و وەزارەتی داراییان هەبێت و لە ساڵی 2006وە لێبڕینی خانەنشینییان دابێت خزمەتی سەربازییان بۆ هەژمار دەکرێت و لێیان وەرناگیرێتەوە، بەڵام ئەوەی ئەو مەرجانەی تێدا نەبێت خزمەتەكەی هەڵدەوشێتەوە.\nله‌وباره‌شه‌وه هۆشەنگ شێخ محەمەد، سەرۆكی لیژنەی راژە لە ئەنجومەنی وەزیرانی كوردستان بەهه‌فته‌نامه‌ی "باس"ی راگەیاندوه، ئەژماركردنی خزمەتی سەربازی ئێستا راگیراوە و هیچ نوسراوێك بۆ ئەو مەبەستە وەرناگیرێت.\nوتیشی: "ئەو فەرمانبەرانەی ئێستا داوای خزمەتی سەربازی دەكەن، بە هیچ شێوەیەك بۆیان ئەژمار ناكرێت، بۆ ئەو مەبەستەش جەخت كراوەتەوە، كە هەر نووسراوێك پەیوەندیی بە خزمەتی سەربازییەوە هەبێت، نابێت لە لایەن دامودەزاگاكان ئاراستەی سەرۆكایەتیی ئەنجومەنی وەزیران بكرێت".\nروونیشی كردەوە: "ئەوانەی تاوەكوو ساڵی 2006 خزمەتی سەربازییان بۆ ئەژمار كراوە، بەپێی رێنمایی مامەڵەیان لەگەڵدا دەكرێت، ئەگەر یاسایی بن كێشەیان نابێت، بەڵام سەرپێچی هەبێت ئەوە مامەڵەی یاساییان لەگەڵدا دەكرێت".


پاش تێپەربوونی ماوەیەکی زۆر بەسەر تاقیکردنەوەی حوکمڕانی کورد لە باشوری کوردستاندا ، دەبینین ئەم حوکمڕانییە پڕە بە کەلێن و کەموکوڕی جۆراو جۆر و هاوکات مافی ئازادیەکانی تاك و کۆمەڵ لەسایەیدا شێوێندراوە و لە بەها ڕاستەقینەکەی بەتاڵکراوەتەوە، مۆدیلی حوکمڕانی کورد لەم پارچەیەدا و لە پاش ڕزگار بوونی لە چنگی دەسەڵاتی داگیرکەر و ڕەفتارەکانی، دەبوایە نموونەیەکی پڕ بەهای مافە ئازادی و دیموکراسیەکان بوایە، مۆدیلێکی دووبارە بوایە بۆ میللەتانی تینوی ئازادی، بەڵام لە زۆر ڕووەوە پێچەوانەکەی ڕاستە.\nحوکمڕانیی ئەمڕۆی هەرێمان بە هەمو پێوەرێك ولە زۆربەی بوارەکاندا لە پۆلینی شکستخواردوەکاندایە، ئەگەر چی لە هەندێ بواردا کارەکانی ئەرێنی بووە، بەڵام ناگاتە ئاستی لایەنی کەمی ویستی گەلی کورد کە بەر لەهەر داخوازیەك ئەوا تینوی بەدیهێنانی ئازادی تاك و کۆمەڵەکەیەتی، ئەو ئازادییەی کە لە فەرهەنگی دەسەڵاتی حوکمڕانی کوردا مانایەکی دیکەی پێ بەخشراوە و کراوەتە بابەتێکی چەواشەکاری بۆ شەرعیەت پێدانی قۆرخکاری دەسەڵات و سەپاندنی هەژمونی سیاسی و تاکڕەوی.\nئازادی بایەخێکی ژیاری بێ هاوتایە بۆ تاقیکردنەوە نوێکانی میللەتانی تازە ڕزگاربوو لە دەسەڵاتی ڕژێمە ستەمکارەکان، لە سایەیدا تاك بوونی راستی خۆی دەسەلمێنێت لە ڕێگای بەشداری پڕاگماتیکی لە ژیانی کۆمەڵەکەیدا، ئەودوو کەڕەت مافی بەکارهێنانی ئەو مافەی هەیە، کەرەتێکیان بەشێك بووە بۆ گەیاندنی نیشتمانەکەی بەو تاقیکردنەوە نوێیە بە ڕزگارکردنی لە چنگی داگیرکەر و ستەمکاران و کەرەتێکیان وەك مافێکی هاوڵاتی بوون کە یاسا وڕێسا مرۆڤایەتیەکان پێی دەبەخشێ، ئەو لەو ڕێگایەوە دەتوانێت بدوێت و بنوسێت و هێما بۆ چاك و خراپەکان بدات و بەشدار بێت بۆ سەرخستنی کۆمەڵی مەدەنی کە پایەی سەرەکی سەرکەوتنی پرۆسەی دیموکراسیی و دامەزراوەکانیەتی، ئەو بەو مافە بەشدارێکی کاریگەرە لە سیاسەتی وڵاتەکەی لە ڕێگای دەنگدانی عەقڵانییەوە یان بەشداری ڕاستەوخۆی لە ژیانی سیاسی و ئیداریدا، بەهەمان ئەندازەش بۆ لایەنی ئابوری و پەرەسەندنە کۆمەڵایەتیەکان، واتا ئەوە ئازادیەکانە کە پێشەنگی ئامرازەکانی سەرخستن و پەرەپێدانی تاقیکردنەوە نوێکانە، لە وڵاتە پێشکەوتۆکانیشدا بەو ڕێچکەیەدا ڕۆیشتون و دەستکەوتە گەورەکانی لە ژیانی رۆژانەیاندا بەرجەستەکراون و تێکڕای هاوڵاتیان بەشداری ڕاستەقینەی بونیاتی سیاسی وئابوری و کۆمەڵایەتی نیشتمانەکەیانن.\nلە پاش ڕاپەڕین، چاوەڕوان دەکرا چەمکی ئازادی دروست ببوایە بە بنەمای بناغەی بونیاتی حوکمڕانی کورد و ئامرازی سەرەکی پێشکەوتنی بوایە، بەڵام ئەو ئازادییە پچوك کرایەوە تەنها بۆ پڕۆسەکانی هەڵبژاردن و ناوەڕۆك و مەبەستە جەوهەریەکی پوچەڵکرایەوە، تەوزیفکرا بۆ دەستکەوتی سیاسی و جێگیرکردنی دۆگمایی حیزبی چەقبەستوو، ئەم مافە شێوێندرا و مانایەکی تری درایە و بووە ئامرازێکی حیزبی بۆ درێژەپێدانی هەژمونی حوکمڕانی شکستخواردوو لە ڕێگای کارتێکردن و گەمە کردن بە سۆز و هۆشی تاك و کۆنترۆڵکردنی سەرچاوەکانی ژیان و پاشان بە کارهێنانی بۆ کڕینەوەی دەنگەکان لە نێو دروشمی پیادەکردنی دیموکراسیدا.\nڕاست و دروست، ئازادی بە مانا زانستی و بەها مرۆڤایەتییەکەی، هێشتا پێگەی خۆی نەدۆزیوەتەوە لە هەرێمی کوردستاندا و ئەم حوکمڕانییەی ئێستا بەرپرسی سەرەکییە لەو ڕەوشە، تاکی کورد بە دروستی هوشیار نەکراوەتەوە بە تێگەیشتنی ئازادی، تێنەگەیشتن لێی هۆکارێکە بۆ ئەوەی ئەو مافە وەك زەرورەتێك نەناسرێ و جێی خۆی نەکاتەوە لە کایەی ڕۆشەنبیری و کۆمەڵایەتی و ئابوری و سیاسیدا و لە ئەنجامدا مایەی درێژە پێدانی شکستیەکانی ئەم بوارانەیە، هاوکات خۆ دزینەوەی ناحەزانی مافی ئازادی لە نێو تروپکەی دەسەڵاتدا بۆ برەوپێدانی تەندروستی ئەم مافە و کاریان بۆبەرتەسك کردنەوەی ڕوبەرەکەی، ئەو ڕاستییە دەسەلمێنێت کە ئەوان دژی ئازادییەکانن و تەنها بۆ خۆیان بەڕەوای دەبینن بۆ مەبەستی لە ناوبردنی، چونکە ئەم چەمکە هەڕەشەیە بۆ بەرژەوەندییەکانیان و دژە بە قۆرخارییە ناڕەواکەیان بۆ حوکمڕانی.\n141 جار خوێندراوه‌ته‌وه | Tuesday, February 5, 2019


تورکیا و روسیا لە رێکەوتنی سوچیەوە بۆ شەڕی ئیدلب – Standard Kurd\nلەلایەن ستاندار Posted on شوبات 28, 2020 344 جار بینراوە 0 سەرنج\nرێکەوتنامەی سوچی کە لە ١٩ی سێبتێمبەری٢٠١٨، تایبەت بە بارودۆخی ئیدلب لە سوریا، لە نێوان روسیا و تورکیا واژۆکراوە، وە لەو ریکەوتنامەیە ئایندەی هێزە توندڕەوەکانی ئەو ناوچەیە کە لە لایەن حکومەتی تورکیا پشتیوانیان لێدەکرێت یەکلاکراوەتەوە بەوەی دەبێت تورکیا پشتیان تێبکات.\nچەند رۆژێکە پرسی ئەو رێکەوتنامەیە بۆتە خاڵی ناکۆکی نێوان ئەو دوو ولاتە، هەریکە و ئەوی دیکە بە پێشێلکردنی رێکەوتنامەکە تۆمەتبار دەکات.\nبە پێی رێکەوتنامەی سوچی کە لە دە خاڵ پێکهاتووە، دەبوو تورکیا تا ١٥ ئۆکتۆبەر٢٠١٩ تەواوی هێزە توندڕەوەکان لەو ناوچەیە دووربخاتەوە.\nبۆ ئەم مەبەستە روسیا چەندین جار هۆشیاری بە تورکیا دا، کە دەبێت پابەند بێت بە بەندەکانی رێکوتنامەکە، ئەو هێزانە لەو ناوچەیە دووربخاتەوە، وە گرەنتی ئەوە بدات کە رێکخراوە تیرۆرستیەکانی لە شێوەی پاشماوەی نەسڕە و ئەحڕار شام و ئەوانی دیکە کە لەسەر تورکیا هەژمار دەکرێن، هێرش نەکەنە سەر بنکەکانی روسیا لە نێو خاکی سوریا.\nساڵێک زیاتر بەسەر ریکەوتنامەکە تێدەپەڕێت، تورکیا نەک پشتی لە تیرۆرستان نەکرد، بگرە بۆ دەرباز بوون لەو قەیرانەی لەگەڵ روسیای هاوپەیمانی تێیکەوتووە، ویستی پرسی ئەو رێکخراوە تیرۆرستیان بە گواستنەویان لە سوریا بۆ لیبیا چارەسەر بکات.\nبەڵام لەوێش روبەڕووی ناڕەزایی توندی روسیا و وڵاتانی دیکەی ئەورپا و ئەمەریکا و هاوپەیانەکانی ئەمەریکاش بووەوە.\nهاوشێوەی روسیا تورکیاش پێی وایە کە روسیا پێشێلی رێکەوتنامەی سوچی کردووە، وە بۆ هێرش و پەلاماری سەر ئیدلب پشتیوانی لە سوپای سوریا دەکات.\nگرژیەکانی نێوان روسیا و تورکیا کە خەریکە پەلدەکێشێت بۆ پێکدادانی سەربازی زادەی شکستی هەوڵە دبلۆماسیەکانی نێوان هەر دوو وڵاتە، کە لە کۆتایی هەفتە لەسەر ئاستی جێگری وەزیری دەرەوی هەردوو وڵات (روسیا و تورکیا) لە ئەنقەڕە کاری لەسەر دەکرا.\nلەگەڵ ئەوەی کە پەیوەندیەکانی نێوان تورکیا و روسیا لە ماوەی سێ سەدەی ڕابردوو بریتی بووە لە شەڕ و دواتر رێکەوتن، لە ماوەی ئەو سێ سەدەیە ١٥ جار شەڕ لە نێوان ئەو دووانە رویداوە. بەڵام لە پرسی سوریا هەریەک لە وڵاتی روسیا و تورکیا وەک دوو وڵاتی هاوپەیمان دەرکەوتن، وە بە یەکەوە خاوەنداریەتیان لە رێکەوتنامەی ئەستانە و سوچی کرد، تا بکرێنە جێگرەوەی ریکەوتنامەی جنێف کە ئەمەریکا سەرکردایەتی دەکرد.\nنزیکبوونەوەی تورکیا و روسیا لە ئاستی سەربازی و ئابووری گەیشتە ئەوەی کە یەکەمیان پشت لە پاتریۆتی ئەمریکی بکات و سیستەمی مووشەکی S400 لە روسیا بکڕێژ، وە چەندین رێکەوتنامەی ئابووریش لە نێوانیان واژۆبکرێت بەتایبەت ئەوەی پەیوەندی بە گوستنەوەی غازی روسیاوە هەیە بۆ ولاتانی ئەورپا.\nنزیکبوونەوەی تورکیای ئەندامی ناتۆ لە روسیا، بووە جێگای نارەزایی ئەمەریکا بە تایبەتی و ئەندامانی ناتۆ بە گشتی، بۆیە زۆرێک لە چاودێران پێشبینی ئەوەیان کردبوو کە تورکیا دەبێت باجی ئەو یاریە بدات کە لە نێوان روسیا و ئەمەریکا دەیکات.\nئێستا کە نێوانی روسیا و تورکیا خەریکە تێکدەچێت، پێشبینی ناکرێت کە ئەمەریکا بە هانای تورکیا بچێت، پێشتریش وەک ناتۆ ئەوەیان بە گۆێی ئەردۆغان داداوە، بۆیە تاکە چەک کە ئەردۆغان پەنای بۆببات، بریتیە لە چەکی پەنابەرانی سوریا، ئەگەرنا تورکیا باش دەزانێت لە شەڕی ئیدلب دۆڕاو دەردەچێت، چونکە روسیا ئامادەنیە مەیدانەکەی بۆ چۆل بکات، تا تورکیا لە رێگەی رێکخراوە تیرۆرستیەکان تەڕاتێن لەو ناوچەیە بکات.\nبڵاوکراوەی پێشووزەمینەی سەرھەڵدانی حیزبی فاشیستی و بە جەماوەریبوونی کۆمەڵگا\nبڵاوکراوەی نوێترداود ئۆغڵۆ: پێویسته له‌گه‌ڵ برا كورده‌كانی سوریا ده‌ست به دیالۆگ بكرێت\nفايرۆسی کرۆنا ھەرەشەیە لەمرۆڤایەتی!\nPosted on ئازار 13, 2020 0 220\nPosted on ئازار 18, 2020 0 167\nPosted on ئازار 22, 2020 0 182\nداواكاری بۆ كۆمپانیاكانی گەیاندن لەبارەی هەڵگرتنی نرخی ئەنتەرنێت و پەیوەندی زیاتر دەبێت\nPosted on ئازار 27, 2020 0 332\nPosted on ئازار 30, 2020 ئازار 30, 2020 0 7022


چالاکێکی کورد لە شاری قوروە دەسبەسەر کرا\n13:08 - 2 بەفرانبار 2718\nئاژانسی کوردپا: چالاکێکی کوردی خەڵکی شاری قوروه دەسبەسەر کرا و بۆ تێپەڕاندنی ماوەی حوکمەکەی بۆ زیندانی سنە ڕاگوێزرا.\nبەپێی هەواڵی گەیشتوو بە ئاژانسی هەواڵدەریی کوردپا، ڕۆژی چوارشەممە ٢٨ی سەرماوەز، \_"سابیر نادری\_" مەهەندیسی کامپیۆتێر و بەڕێوەبەری شیرکەتی \_"شەهیر نەرم ئەفزار پوویا\_"، (شهیر نرم افزار پویا)، خەڵكی شاری قوروه، بۆ تێپەڕاندانی ٤ ساڵ زیندان دەسبەسەر کرا و بۆ زیندانی ناوەندیی شاری سنە ڕاگوێزرا.\nئەو هاووڵاتییە کوردە، مانگی گەلاوێژی ساڵی ٩٦ی هەتاوی، بە تۆمەتی \_"هەوڵدان دژی تەناهیی نەتەوەیی لە ڕێگای ئەندامەتی یەکێک لە حیزبە کوردییەکانی ئۆپۆزیسیۆنی ئێران\_"، که لە لایەن لقی یەکەمی دادگای ئینقلابی سنەوە بە ٦ ساڵ زیندانی تەعزیری مەحکووم کرابوو، دوای پێداچوونەوە بە حوکمەکەی، بۆ ٤ ساڵ کەم کرایەوە.\nسابیر نادری، مانگی سەرماوەزی ساڵی ٩٥ی هەتاوی، لە لایەن هێزە ئیتلاعاتییەکانەوە دەسبەسەر کراو و مانگی ڕێبەندانی هەمان ساڵ بە دانانی بارمتەی ١٥٠ میلیۆنی بە شێوەی کاتی ئازاد کرا.\nئەو هاووڵاتییە کوردە، خێزاندار و نووسەری کتێبی \_"حریم خصوصی و امنیت اینترنت (مطابق با سرفصل دانشگاه علمی کاربردی)\_"یە.


📊 ئاماری رووپێوی وەزارەتی کشتوکاڵ سەبارەت بە باخەکانی هەنار لە هەڵەبجە Amar u Rapirsîya\n📅 Demê tumarkirinê Jan 7 2020 11:23PM\n👁 Ev babete 785 car hatiye dîtin\nبەپێی تازەترین رووپێوی کە لەلایەن بەڕێوەبەرایەتی گ [ Zêde... 👁] ✖ ✖ ✖ 0 2 ✔ 93% ✍ J.O.E. 7-1-2020 23:23:36\n📊 ئاماری وەزارەتی کشتوکاڵ 2015 بۆ 2020 Amar u Rapirsîya\n📅 Demê tumarkirinê Feb 20 2020 12:20PM\n👁 Ev babete 536 car hatiye dîtin\nبۆ گەشەپێدانی بەرهەمی سەوزە و میوە و پشتبەستن بە ب [ Zêde... 👁] ✖ ✖ ✖ 0 1 ✔ 99% ✍ B.J. 20-2-2020 12:20:50\n📊 بڕی خۆراکی سەرەکیی دابینکراو بۆ ساڵی 2017 بەپێی ئاماری وەزارەتی کشتوکاڵ Amar u Rapirsîya\n📅 Demê tumarkirinê Oct 30 2017 2:45PM\n👁 Ev babete 1,863 car hatiye dîtin\n... [ Zêde... 👁] ✖ ✖ 0 0 ✔ 72% ✍ H.B. 30-10-2017 14:45:57\n📝 بەڕێوەبەری دیوانی وەزارەتی کشتوکاڵ و سەرچاوەکانی ئاوی هەرێم بە بڕیاری سەرۆکی ئەنجومەنی وەزیران لە پۆستی بەڕێوەبەری گشتی دیوانی وەزارەت دوورخرایەوە Belgename\n📅 Demê tumarkirinê May 29 2018 3:44PM\n29-05-2018 [ Zêde... 👁] ✖ ✖ 0 0 ✔ 93% ✍ H.B. 29-5-2018 15:44:21\n📝 راگەیاندراوێک لە وەزارەتی کشتوکاڵ و سەرچاوەکانی ئاو سەبارەت بە سووتاندنی بەرهەمە کشتوکاڵییەکان Belgename\n📅 Demê tumarkirinê May 29 2020 9:10PM\n👁 Ev babete 557 car hatiye dîtin\nبەداخەوە سەرو ماڵی جوتیارانمان لە ناوچە کوردستانیە [ Zêde... 👁] ✖ ✖ 0 2 ✔ 99% ✍ B.J. 29-5-2020 21:10:01\n📝 راگەیاندراوێک لە وەزارەتی کشتوکاڵ و سەرچاوەکانی ئاو سەبارەت بە کردنەوەی عەلوەکان لە رۆژانی جەژنی رەمەزان Belgename\n📅 Demê tumarkirinê May 22 2020 12:33PM\nبە لەبەرچاو گرتنی وەرزی پێگەیشتنی بەرهەمی ناوخۆیی، [ Zêde... 👁] ✖ ✖ 0 2 ✔ 99% ✍ B.J. 22-5-2020 12:33:25\n📝 روونکردنەوەیەک لە وەزارەتی کشتوکاڵی هەرێمی کوردستانەوە Belgename\n📅 Demê tumarkirinê Sep 4 2019 5:47PM\n👁 Ev babete 790 car hatiye dîtin\nدوای ئاراستە کردنی نووسراوێکی وەزارەتمان بۆ (وەزار [ Zêde... 👁] ✖ ✖ 0 2 ✔ 99% ✍ J.O.E. 4-9-2019 17:47:11\n📝 رێباز حەملان وەزارەتی کشتوکاڵ و سەرچاوەکانی ئاو بەوەکالەت بەڕێوەدەبات Belgename\n📅 Demê tumarkirinê Feb 8 2018 3:27PM\n👁 Ev babete 3,055 car hatiye dîtin\n06-02-2018 [ Zêde... 👁] ✖ ✖ 0 0 ✔ 93% ✍ S.E. 8-2-2018 15:27:02\n📊 ماوەی پێنج ساڵە وەزارەتی کشتوکاڵی حکومەتی هەرێمی کوردستان پەینی کیمیایی بەسەر جووتیاراندا دابەشناکات Amar u Rapirsîya\n📅 Demê tumarkirinê Nov 1 2018 4:54PM\n👁 Ev babete 1,131 car hatiye dîtin\nماوەی پێنج ساڵە وەزارەتی کشتوکاڵی حکومەتی هەرێمی ک [ Zêde... 👁] ✖ ✖ ✖ 0 1 ✔ 91% ✍ H.B. 1-11-2018 16:54:10\n📝 وتەبێژی وەزارەتی کشتوکاڵ: سنەوبەرەکانی تاسڵوجە دەپارێزین Belgename\n📅 Demê tumarkirinê Sep 19 2020 9:19PM\nلەچەند رۆژی رابردوودا ڤیدیۆ سوتانی دارسنەوبەرەکانی [ Zêde... 👁] ✖ ✖ 0 1 ✔ 99% ✍ B.J. 19-9-2020 21:19:47\n| dirustkirina laperî 10,796 çirke!


ڤیدیۆ: پردێكی ئاسنین كه‌ركوك و هه‌ولێر پێكه‌وه ده‌به‌ستێته‌وه - Kirkuknow\nكه‌ركوك، ئابی 2018، پرۆژه‌ی دانانی پردی ئاسنین له‌سه‌ر پرده روخاوه‌كه‌ی پردێ فۆتۆ: پۆلیسی فیدراڵی\n“ئێمه له نه‌گبه‌تی رزگارمان بوو… ئه‌مه بۆ كه‌ركوك مێژوییه”، یه‌كه‌م شۆفێر كه قسه‌ی بۆ (كه‌ركوك ناو) كرد دوای كردنه‌وه‌ی رێگای كه‌ركوك – هه‌ولێر وای وت، هه‌روه‌ها زیاتر وای “ئێمه 10 مانگه به هیلاك چوین، كردنه‌وه‌ی ئه‌م رێگایه دڵخۆشمانده‌كات”.\nئه‌مڕۆ یه‌كشه‌ممه 19ی ئاب، دوای 10 مانگ رێگای كه‌ركوك – هه‌ولێر له سنوری ناحیه‌ی پردێ كرایه‌وه، ئه‌وه‌ش دوای رێككه‌وتنی هه‌ردوو حكومه‌تی هه‌رێمی كوردستان و ناوه‌ند، رێگاكه به‌هۆی ته‌قاندنه‌وه‌ی پرده‌كه‌وه له روداوه‌كانی 16ی ئۆكتۆبه‌ری رابردو له‌لایه‌ن هێزه‌كانی پێشمه‌رگه‌وه بۆ رێگریكردن له پێشڕه‌وی هێزه عیراق هاتوچۆی تێدا راگیرابوو.\nراستەوخۆ؛ کردنەوەی ڕێگای کەرکوک_هەولێرمباشر؛ افتتاح طريق كركوك-اربيل\nGeplaatst door KirkukNow op Zondag 19 augustus 2018\nرێگاكه به‌دانانی پردێكی ئاسنینی كاتی له ناحیه‌ی پردێی كه‌ركوك كرایه‌وه. دانانی ئه‌و پرده ئاسنینه له‌سه‌ر سایدێكی پرده روخاوه‌كه‌ی پردێ، له‌سه‌ره‌تای مانگی ئابه‌وه ده‌ستیپێكرد.\nپڕۆژه‌ی چاككردنه‌وه‌ی ئه‌و پرده و كردنه‌وه‌ی رێگای هه‌ولێر – كه‌ركوك، دوای چه‌ند كۆبونه‌وه‌یه‌كی نێوان شاندی هه‌رێمی كوردستان و حكومه‌تی عیراق هات، به ئاماده‌یی نوێنه‌ری ئیداره‌ی كه‌ركوك.\nشۆفێران كه له راسته‌وخۆیه‌كی په‌یجی ره‌سمی (كه‌ركوك ناو) قسه‌یان ده‌كرد، دڵخۆشبون به كردنه‌وه‌ی ئه‌و رێگایه‌و باسی ئه‌و نه‌هامه‌تییانه‌یان ده‌كرد، كه به‌هۆی داخرانی رێگاكه ناچاربون رێگایه‌كی دورتر و ناخۆش ببڕن بۆ گه‌یشتن به هه‌ولێر.\nGeplaatst door KirkukNow op Zaterdag 18 augustus 2018\nدوو رۆژ دوای روداوه‌كانی 16ی ئۆكتۆبه‌ر، به‌هۆی شه‌ڕی نێوان هێزه‌كانی پێشمه‌رگه‌ی حكومه‌تی هه‌رێمی كوردستان و هێزه‌كانی سه‌ر به حكومه‌تی عیراقه‌وه، پردی سه‌ر زێی بچوك كه هه‌ولێر و كه‌ركوك پێكه‌وه ده‌به‌ستێته‌وه ته‌قێنرایه‌وه كه ده‌كه‌وێته ناحیه‌ی پردێ (ئاڵتون كۆپری.\nئه‌و پرده له ساڵی 1984دا دروستكراوه و پانی هەشت مەترو درێژییه‌كه‌ی 128 مەترە.\nگرنگی ئه‌م رێگایه جگه له هاتوچۆی نێوان كه‌ركوك – هه‌ولێر، به‌غداو شاره‌كانی تری خوارو و ناوه‌ڕاستی عیراق به هه‌رێمی كوردستان ده‌به‌ستێته‌وه.\nبڕیاره راگه‌یه‌نراوێكی پۆلیسی فیدراڵی له رێگاكه‌دا بازگه‌یه‌كی هاوبه‌شی هێزه‌كانی پێشمه‌رگه و پۆلیسی فیدراڵی و پۆلیسی ناوخۆیی كه‌ركوك داده‌نرێت له‌گه‌ڵ خاڵێكی گومركی.


بەحرەین: وتەکانی خڵوسی ئاکار دووژمنکارانەیە – کوردی – RojNews.News\n02/08/2020 - 1:16:22 pm\nوەزارەتی دەرەوەی بەحرەین\nوەزارەتی دەرەوەی بەحرەین، ئەمڕۆ لە هەڵوێستی فەرمیی بەرامبەر وتەکانی خڵوسی ئاکار، وەزیری بەرگریی دەوڵەتی تورک دژبە ئیمارات، نیشاندا و ڕایگەیاند: وتەکانی ئاکار دووژمنکارانەیە.\nلە ڕاگەیەندراوەکەی وەزارەتی دەرەوەی بەحرەیندا هاتووە: وتەکانی خلوسی ئاکار وەزیری بەرگریی تورکیا لەسەر ئیمارات، دووژمنکارانەیە و بە توندیی شەرمەزاری دەکەین، ئەم وتانە شەڕانگێزانەیە و پێچەوانەی یاسا و ڕێسا دیپلۆماتییە نێودەوڵەتییەکانە و قبوڵکراو نییە.\nحکومەتی بەحرەین لە ڕاگەیەندراوەکەیدا پشتیوانی خۆی لە ئیمارات بەرامبەر دەستێوەردانەکانی دەوڵەتی تورک لە کاروباری وڵاتانی عەرەب دووپات کردووەتەوە و دەستێوەردانەکانی دەوڵەتی تورکی دژی جاڕنامەکانی نەتەوەیەکگرتووەکان و ڕێکخراوی هاوکاریی ئیسلامی زانیوە و ڕایگەیاندووە: ئەم کردەوانە هەڕەشەیەکە دژی ئاسایشی هەموو وڵاتانی عەرەب و ئاشتیی لە ناوچەکە.


درێژەی مانگرتن لەخواردنی «ئەبووبەکر ڕۆستەمی» زیندانی کورد - كۆمه‌ڵه‌ی مافی مرۆڤی کوردستان\nدرێژەی مانگرتن لەخواردنی «ئەبووبەکر ڕۆستەمی» زیندانی کورد\nبەپێی هەواڵی کۆمەڵەی مافی مرۆڤی کوردستان؛ ڕۆژی ۱۰ی ڕەزبەری ئەمساڵ لەکاتی بەڕێوەچوونی ڕێوڕەسمی عاشوورا لەزیندانی زاهێدان، بەهۆی سوکایەتی ۲ کەس لە مەلاکانی شێعە بە باوڕمەندانی ئایینزای سوننە، ناڕەزایی ودەنگ هەڵبڕینی زیندانیانی سوننەی لێکەوتەوە وهەروەهادژکردەوەی بەرپرسانی زیندان وهەڵسوکەوتی نەشیاوی ئەوان لەگەڵیان، زیندانی سیاسی بیروباوەڕی کورد، «ئەبووبەکر ڕۆستەمی» یان بۆماوەی ۲۰ ڕۆژ گواستەوە بۆ ژووری تاکەکهسی وئەم زیندانییەیش لەبەرانبەر ئەم کردەوەیەی بەرپرسانی زیندان، لەو ڕۆژەوە تائێستە لەخواردن مانی گرتووە.\nبەرپرسانی زیندان، ناڕەزایی دەربڕینی ئەم زیندانییە سیاسییەیان بەهۆکاری ئاژاوە وئاڵۆزی لەزینداندا لەقەڵەم دا.\n«ئەبووبەکر ڕۆســــتەمی» زیندانی سیاسی کورد ۲ ساڵی بەرێ بەتۆمەتی محاربە وهاریکاری لەگەڵ یەکێک لە گرووپە دژبەرەکانی کۆماری ئیـــسلامی ئێـــران دەسبەسەر ولەهاوینی ساڵی ڕابردوو لەلایەن دادگای شۆڕشی ئیسلامی زاهیدان، ئێعدامی بەسەردا سەپێنرا.\nهەواڵەکان باس لەوە دەکەن کەزیندانییەکی دیکە بەناونیشانی «محەممەد ئێسکانی» کەبەتۆمەتی توانی مادە هۆشـــبەرەکانەوە لەزینداندایە، بەهۆی پشتیوانی کردن لە محەممەد ڕۆســـتەمی گوازراوەتەوە بۆ ژووری تاکەکەسی.\n← Previous ٥ زیندانی ژن لە بەندیخانەی ورمێ مانیان له خواردن گرتوە\nگواستنەوەی چالاکێکی ژینگەپارێز بۆ زیندانی شاری مەریوان Next →\nخۆکوژی هاوڵاتییەکی ئیلامی بەهۆی هەژاریەوە\nبورجۆ چەلیک نوینەری پەڕلەمانی باکووری کوردستان لەپەڕلەمانی تورکیا دەسبەسەر کرا\nئێران دەخوازێت بەندکراوێک سیاسی کورد ڕادەستی حکومەتی سوریا بکات\nمانگرتنی بازاریانی شاری بانە و جوانڕۆ بە ڕاخستنی خوانی بەتاڵ و داخستنی دوکانەکانیان


برسیکردنی خەڵکی کوردستان لە رێگەی سندوقی دراوی نێودەوڵەتییەوە.\nدڵنیابە دەسەڵاتە سیاسییە گەندەڵ و مافیاکەی کوردستان نەک چارەسەری کێشەکانت ناکات، بەڵکو ڕۆژ بە ڕۆژ و ساڵ بە ساڵ ژیانێکی پڕ لە ماڵوێرانیت بۆ دروستدەکات. مرۆڤی کوردی باشوور چۆن لە سایەیی ئەم دەسەڵاتە سیاسییە درۆزن و ساختەچییەوە ھیچ بەھایەکی نەماوە، ئەگەر حوکمی ئەم دەسەڵاتە سیاسییە گەندەڵە درێژەی ھەبێت و بەریپێنەگیرێت، ئەوە نەوەکانیشی ھەمان دەردیسەری و ژیانی کولەمەرگی زیاتر ھیچی دیکەیان بۆ نامێنێتەوە.\nحکومەت و دەسەڵاتە سیاسییە گەندەڵکەی کوردستان، دوای ٢٥ساڵ لە ڕووتانەوەی خەڵکی کوردستان، دوای خۆ دەوڵەمەندکردنی سەرانی یەکێتی و پارتی و خۆکردن بە خاوەنی ملیارەھا دۆلار بە دزینی دەیان میلیۆن دۆلاری خەڵکی گشتی کوردستان، دوای قەرزارکردنی خەڵکی کوردستا بە زیاتر لە ٢٠بیست ملیار دۆلار، دوای ئەو ھەموو قەرزاری و کوێرەوەرییە، دوای ئەو ھەموو بێ مافیی و ژێردەستەییە، دوای ئەو ھەموو چەوساندنەوە و ستەمکارییە، ئێستا بە ناوی چارسەرکردنی قەیرانەکانەوە دەیەوێت ڕێنماییە گڵاوەکانی بانکی جیهانیی و سندوقی دراوی نێودەوڵەتیی (*) بسەپێنێت بەسەر خەڵکی ڕەشوڕووتە بێدەنگەکەی کوردساندا.\nجێبەجێکردنی ئامۆژگارییەکانی بانکی جیهانیی و سندوقی دراوی نێودەوڵەتیی لە لایەن(حکومەتی ھەرێم)ی کوردستانەوە ئەوپەڕی بێباکی و بێدەربەستییە دەرھەق بە زیاتر ھەژارکردن و چەوساندنەوە و ستەمکردن لە خەڵکی ھەژار و ڕەشوڕووتی کوردستان.\nبە ناوی چاکسازییەوە، بە ناوی دەربازبوون لە قەیرانە دارایی و ئابوورییەکان، حکومەتی گەندەڵی کوردستان پەنای بردۆتە بەر بانکی جیهانیی و سندوقی دراوی نێودەوڵەتیی ، تا ڕێنماییان بکەن و لەم قەیرانە دارایی و ئابوورییە ڕزگاریان بکەن و لە دواجاریشدا بەڵکو قەرزی کورتخایەن و درێژخایەن بدەن بەم حکومەتە گەندەڵە.\nپێش ھەموو شتێک بە گوێرەی پرنسیپەکانی بانکی جیهانیی و سندوقی دراوی نێودەڵەتی مەحاڵە قەرز بدرێت بە حکومەتی ھەرێمی کوردستان، چونکە لە لایەکەوە کوردستان دەوڵەتی سەربەخۆ نییە، لە لایەکی دیکەشەوە ئابووری کوردستان و داھاتی کوردستان ئابووری و داھاتێکی کرێ وەرگرتنە واتە ئابوورییەکی ڕەیعیە. بەڵام لەگەڵ ئەمەشدا بانکی جیهانیی و سندوقی دراوی نێودەوڵەتیی بۆ وێرانکردنی زیاتری باری ئابووری و دارایی خەڵکی کوردستان و بەھێزکردنی دەسەڵاتی سیاسی و سەپاندنی ئەم دەسەڵاتە گەندەڵە کۆمەڵێک ڕێنمایی خستۆتە بەردەم حکومەتی ھەرێم. یەک بە یەکی ئەو ڕێنماییانە ھەژاری و داماوی و زیاتر ڕەشوڕووتی خەڵکی کوردستانی لێدەکەێتەوە. لە ڕاستیدا بانکی جیهانیی و سندوقی دراوی نێودەوڵەتیی وەک دوو دەزگای زەبلاحی پێشنیازکراو پێکھێنران لە لایەن دەوڵەتە سەرمایەدارە بەھێزەکانەوە لە پێش ھەمووشیانەوە ئەمەریکا، ھەرچەندە بە ناوی گەشەی ئابوری وڵاتان و ئاسانکاری بازرگانێتی و زۆرکردنی دەرفەتی کار بۆ خەڵک و ھەروەھا بۆ دەربازبوون لە قەیرانە ئابووریی و داراییەکانی ئەو وڵاتانەیە کە قەرزیان پێدەدرێت. بەڵام ئەوەی تا ئێستا ئەزمووکراوە ھەرچ وڵاتێک لەو وڵاتانەی کە حکومەتەکەی ئەم قەرزە درێژخایەنانە یان کورتخایەنانەی وەرگرتبێت لە وێرانکاری زیاتر ھیچی دیکەی بۆ نەماوەتەوە، چونکە بنەمای سیاسەتی ئەم دوو دەزگا زەبەلاحە چاوچنۆکە سەرمایەدارییە حکومەت و دەوڵەتی قەرزوەرگر بەھێز دەکات و خەڵکیش دەخاتە باری ئابووریەکی خراپ و زیاتر ڕەتاندن و چەوساندنەوە و ستەمکاری زیاد دەکات، لەم حاڵەتانەدا خەڵکی دەکەونە نێوان بەردەئاشی ستەمکاریی و چەوساندنەوە نامیھرەبانییەکەی بازاڕی ئازدەوە، بە ناوی بازاڕی ئازادەوە بە دەیان کۆمپانیای دەوڵەمەند چاوچنۆکانە وەک گەنمی نێوبەردەئاش خەڵکی دەھاڕن و لە پەلوپۆیی مرۆیی دەخەن.\nڕێنماییەکانی سندوقی دراوی نێودەوڵەتیی و بانکی جیهانیی بۆ حکومەتە گەندەڵەکەی کوردستان ئەمانەی خوارەوەن:\nیەکەم: نرخی کڕینی تەنی گەنم کە ئێستا حکومەتی عێراقی بە ٧٠٠،٠٠٠حەوسەد ھەزار دیناری عێراقی بۆ گەنمی نایاب و ٦٠٠،٠٠٠شەسەد ھەزار بۆ گەنمی دەرەجە دوو ، ٥٠٠،٠٠پێنجسەد ھەزار بۆ گەنمی دەرجە سێ وەریدەگرێت، بکرێت بە ٢٥٠دووسەد و پەنجا ھەزار، گوایە ئەم نرخە ستانداری جیھانییە. ئەمە بە جارێک ماڵی جوتیاران وێران دەکات و بەم نرخە کەمەوە جوتیاران ناتوانن خەرجی تێچووی بەرھەمەکانیان بەدەستبێنن. ئەگەر ئەم ڕێنماییە جێبەجێبکرێت دەبێت ئیتر حکومەتی ھەڕێم ساڵانە سەدان ھەزار تەن گەنم لە روسیا و ئەمەریک و کەندا بکڕێت و بە نرخێکی گران بیفرۆشیتەوە بە خەڵکی ستەمدیدە کە ڕەنگە نرخی نانێک کە ئێستا تەنھا(١٢٥)دینارە ببێت بە سێ ئەوەندە و چوار ئەوەندە. ئاخر ئێستا لەم حاڵەتی قەیاران و بێموچەییەدا، خەڵکی گیانیان بەوەیە کە نان و برنج و سەوزە ھەرزانە. بۆیە خەڵکی ھەژار ھەموو خۆشییەکانی ژیانی ھاتۆتە سەر ئەوەی وەک ئاژەڵ دەژی و بێدەنگە، بەڵام حکومەتە گەندەڵکەی کوردستان ئەم ژیانە ئاژاڵییەش بە خەڵک ڕەوا نابینێت.\nدووەم: حکومەتی ھەرێم ڕێنمای کراوە کە چیتر گومرگ لە ھێنانی کەلوپەل و خواردەمەنی وسەوزەوات و میوەھاتی ھاوردە وەرنەگرن، گوایە بۆ ئەوەی لە بازاڕی ئازادا کێبڕکێ دروستبێت، ئەمەش یەکێکە لە خراپترین ڕێنمایی کە ژێرخانی ئابووری کوردستان بە تەواوەتی ھەڵدەتەکێنێت، لە کاتێکد کە یەکێک لە ژێرخانی ئابووری بەھێزی کوردستان کشتوکاڵکردن و گەشتوگوزارە. ھەر بۆ ئاگاداری خوێنەری بەڕێز، ئێستا لە کوردستاندا میوە و سەوزە و پەتاتە و تەمانە و پیاز ھێندە بەرھەمدەھێنرێت کە تا ئاستێکی بەرز پێویستی خەڵک دابین دەکات. بەڵام لە حاڵەتێکدا ئەگەر سنورەکان و دەروازەکان بخرێنە سەرپشت ئەوە ئەم بەرھەمانە ھیچیان بەرھەمناھێنرێن لەبەر ئەوەی نرخەکانیان بە ھۆکاری ھاوردەیەکی ڕەھای بێسنورەوە ھێندە دادەبەزێت کە تێچووی بەرھەمھێنانی دەرناھێنێت.\nسێیەم: حکومەتی ھەرێم ڕێنمایی کراوە کە ژمارەی کارمەندان و فەرمانبەران تا ساڵی ٢٠١٩ لە ٦٠٠،٠٠٠ەوە کەمباکتەوە بۆ ٤٠٠،٠٠٠ ھەزار واتە ٢٠٠،٠٠٠ کەس نانبڕاو بکرێت و واز لە ڕاژە و کارەکانیان بھێنرێت. ئەمەش دەبێتە ھۆکاری بێکارییەکی یەکەجار زۆر لە کوردستاندا.\nچوارەم: ڕێنمایی ئەم بانکە جیھانییەی کە بەردەوام خەریکی ڕووتانەوەی خەڵکی ستەمدیدەیە لە جیھاندا بۆ زیاتر دەوڵەمەندکردنی چینی بۆرژوا و خاوەن کۆمپانیا چاوچنۆک و زەبەلاحە جیھانییەکان، ئەوەیە کە حکومەتی ھەرێمی کوردستان بۆ خۆ دەربازکردن لە قەیرانەکانی کەرتەکانی تەندروستی و پەروەدە و کارەبا بفرۆشێتەوە بە کەرتە تایبەتەکان. ئەمەش خراپترین و دزیۆترین کارە کە بکرێت دەرھەق بە خەڵکی ڕەشوڕووتی کوردستان، لەم حاڵەتەدا کە ئێسات وا حکومەت دەستی پێکردوە و کۆمەڵێک لەو کۆمپانیانەی کە سەر بە حیزبەکانن خەریکی کڕینەوەی ئەم کەرتانەن، ئەمە نەک ھەر قەیرانی خەڵکی کوردستان جارەسەر ناکات، بەڵکو ڕەشوڕووتی و ھەژاریی و کەمدەستی دەگاتە حاڵەتی ئەوەی کە کەس فریایی ژیانی خۆی و ماڵ و منداڵی نەکەوێت.\nخوێنەری بەڕێز لە بەرامبەر بە بانکی جیهانیی و سندوقی دراوی نێودەوڵەتیی بانک و سندوقی دراوی (باشوور)** ھەیە، کە بە سوودێکی زۆر کەم قەرزی درێژخایەن و کورتخایەن دەدەن بەو وڵاتانی کە تووشی کەمدەرامەتی و قەیرانی دارایی و ئابووری بوون. حکومەتی ھەڕێم ئەگەر بێباک نەبوایە لە ھەژاری و کەمدەرامەتی خەڵکی کوردستان ھیچ نەبێت بۆ قەرزوەرگرتن ڕووی لەم بانک و سندوقە دەکرد. بەڵام لە پێناوی ھاوبەشیکردن لە دەوڵەمەندکردنی خۆیان و کۆمپانیا زەبەلاحە پارەدارە چاوچنۆکە سەرمایەدارەکاندا ئەمە ناکات و بەلایدا ناچێت و ڕوو لە بانکی جیهانیی سندوقی دراوی نێودەوڵەتیی دەکات و ڕینماییە گڵاوەکانیان وەردەگرێت و دەیەوێت بیسەپێنێت بەسەر خەڵکی ستەمدیدەی کوردستاندا..\nبۆیە پێویستە خەڵکی ڕەشوڕووتی کوردستان دژایەتی ئەم ڕێنماییانەی بانکی جیهانیی و سندوقی نێودەوڵەتیی بکەن و رێگە نەدەن بە حکومەت کە ئەم ڕێنماییانە جێبەجێبکات. بێدەنگی بەرامبەر بەم کارە قێزەونەی حکومەتی ھەرێم خۆکوژیی خەڵکە ڕەشوڕووتەکە نەبێت ھیچی دیکە بەرھەم ناھێنێت.\nخەڵک دەبێت دەستبەجێ بە خۆپیشاندان و مانگرتن و ڕاپەڕین ئەم ھەوڵە قێزەوانانەی حکومەت بەرپەرچبدانەوە، دەنا کار لە کار دەترازێت و چیتر خەڵک ناتوانێت بە ژیانێکی کولەمەرگیش ژیان بەسەر بەرێت.\nسوپاس و پێزانیم بۆ ھاوڕێی خۆشەویست کە ئەم زانیارییانەی پێدام.\n* سندوقی دراوی نێودەوڵەتیی و بانکی جیهانیی: لە ٢٧/١٢/١٩٤٥ لە سەرەتای کۆتاییھاتنی جەنگی جیهانیی دووھەمدا لە کۆبوونەوە گرنگەکەی بریتن ودس Bretton Woods, دامەزرا و ئێستا بارەگای سەرەکی لە واشنتۆن دی سی یە. لە ئێستادا Christine Lagarde سەرۆکێتی کە لە کۆتایی ساڵی ٢٠١١ دا دەستی پێکرد. ئەم دەزگا‌یە لەگەڵ بانکی جیهانیی لە نێوانی ئەمەریکاو ئەوەروپادا واڕێکەوتون لەسەری، کە سەرۆکی ێندوق دەبێت ئەوروپی بێت ھی بانکی جیهانیی ئەمەریکی بێت. دۆزەرەوەی سەرەکی ئەم دەزگا دراوییە ئەمانەن John Maynard Keynes, Harry Dexter White ، کینز کە کابرا ئابورییە مەشوورەکەی جیھانە کە خۆی ئینگلیزە. گوایە ئەم دەزگا‌یە ڕێکخراوی ١٨٩ وڵاتە یاخود ١٨٩ وڵاتی بەخۆوە گرێداوە، بە حساب ئەم بۆ خێر و خۆشی ئەم وڵاتانە دروستبووە ئەمە مەبدەئە بنەڕەتییەکانێتی کە گوایە لەسەری دەڕوات: کار لەسەر خۆشکردنی پەیوەندی نقدی وڵاتان دەکات، بۆ سەقامگیری دارایی ھەوڵدەدات، کار لەسەر ئاسانکردنی بازرگانی دەوڵەتان دەکات، برەو بە بڕی بەرزی ( واتە زۆر بوونی ) کاردەکات و ھەوڵی ڕاگرنتی گەشەکردنی ئابوریدەدات، ھەرەھا بڕی ھەژاری لە جیھاندا دەھێنێتە خوارەوە. ئەمە کورتەی بەرنامەکیەتی بەڵام ئامار و ئەتواری تەواو تەواو پێچەوانەکەی نیشادەدات، ھەر شوێنێک ئەم دەستی گەیشتبێتێ وێرانی کردوە،، ھەموو ئامۆژگاری ئەم ڕێکخراوە مەرجی یارمەتیدانی بۆ وڵاتانێک کە لە گێچەڵی ئابوریدان و گەشەی ئابورییان کەمە تاکو قەرزیان پێبدات ئەمانەیە: بە خاەندارێتی تایبەتی کەرتە حکومییەکانە، زیادکردنی باج و خەراج و دانانی با‌جی دیکە  لەسەر ئەوانەشی کە باجیان لەسەر نییە، دەرکردنی کرێکارانە و کەمکردنەوەی موچە و کرێی کار و درێژکردنی وەختی کارکردنە. ھەموو ئەمانە لەژێر ناوی ریفۆرم-دا. دەستی ئەم دز و تاڵانکەرە بەزۆری بە ئەفەریقا و وڵاتانی ئەمریکای لاتینییەوە، دیارە و ئێستاش یۆنان و پورتوغال.\n** بانکی باشوور: ئەم بانکە لە ساڵی ٢٠٠٧ دا کرایەوە بە ناوی "بانقی باشوور" کە وەکو بەدێلێکی ێندوقی دراوی نێودەوڵەتیی و بانقی جیهانیی ھاتە ئاراوە سەرەتا لە لایەن ڤێنزویلا و ئیکۆدۆر و بۆ لیڤاوە دەستپێشخەری کرا و لە ماوەی ٣٠ ڕۆژدا دوای یەکەم کۆبونەوەیان دروستیان کرد و ٤.٥ ملیون دۆلاریان تێفڕیدا بڕیاریان دا بۆ ھەر ئەندامێکی داھاتویان دەبێت بە بڕی لە سەدا ٥ پێنجی سەرمایەی ساڵانەیان وڵاتیان پارەی تێکەن تاکو پارەیان ھەبێت لە بانقکەدا. دوای ماوەیەکی کەم سەرمایەکەی بوو بە ٧ ملیار دۆلار کە ھەر یەک لە بەرازیل و ڤێنزویلا ئەرجەنتین یەکی ٢ ملیاریان دان. یکۆدۆر و ئۆرگوایش یەکی ٤٠٠ ملیۆن دۆلار و بۆلیڤیا و پەرەگوای یەکی ١٠٠ ملیۆن دۆلار ھاوبەشییانکرد.


عێراق... كه‌مپی سه‌لامیه و عامریه ده‌ده‌خرێن\n2021-01-13 [12:41 PM]\nوەزارەتی کۆچ و کۆچبەرانی عێراق رایگەیاند، تاوەکو کۆتایی ئەم مانگە کەمپی سەلامییە لە پارێزگای نەینەوا و کەمپی عامرییەی فەللوجە لە پارێزگای ئەنبار دادەخەن.\nئه‌مڕۆ چوارشەممە عەلی عەباس جەهانگیر، گوتەبێژی وەزارەتی کۆچ و کۆچبەرانی عێراق، رایگەیاند، دەستمان بە پرۆسەی داخستنی کەمپی سەلامییەی ئاوارەکان لە پارێزگای نەینەوا کردووە، بۆیە لە چەند رۆژی داهاتوودا ئەو کەمپە بە یەکجارەکی دادەخەین، هەموو خێزانە ئاوارەکانی نێو کەمپەکە دەگەڕێنینەوە ناوچەکانی خۆیان و ئەوانەشی ناتوانن بگەڕێنەوە، بۆ کەمپی جەدعە لە نەینەوا ده‌گوازرێنه‌وه.\nئه‌وه‌ی خسته‌روو، ئەو خێزانانەی کە ناتوانن بگەڕێنەوە زیاتر کێشەی ئەمنییان هەیە یان کێشەیان لەگەڵ هۆزەکانیاندا هەیە، بۆیە ئەو خێزانانە لە کەمپی جەدعە کۆدەکرێنەوە. ئەو خێزانانەشی کە لە کەمپی سەلامییە نیشتەجێن و بە هەمان شێوە کێشەیان هەیە و ناتوانن بگەڕێنەوە، بۆ کەمپی جەدعە دەگوازرێنەوە.\nگوتەبێژی وەزارەتی کۆچ و کۆچبەرانی عێراق باسی لەوە کرد، پێشبینی دەکەن ژمارەی خێزانەکان لە کەمپی جەدعە لە 2400 خێزانی ئاوارەوە بگاتە نزیکەی سی هەزار خێزان.\nروونی كرده‌وه، ئێستا 900 خێزانی ئاوارە لە کەمپی عامرییەی فەللوجە نیشتەجێن، تاوەکو کۆتایی ئەم مانگەش ئەو خێزانانە دەگەڕێنرێنەوە ناوچەکانیان و کەمپەکە دادەخرێت.\nعەلی عەباس جەهانگیر باسی لەوەش کرد کە بڕیارە بەمزووانە ئیڤان فایق، وەزیری کۆچ و کۆچبەرانی عێراق، لەگەڵ شاندێکی وەزارەتدا سەردانی هەرێمی کوردستان بکەن بۆ تاوتوێکردنی چۆنیەتیی داخستنی کەمپەکانی ئاوارەکان لە هەرێمی کوردستان کە تائێستا 38 هەزار خێزانی ئاوارە تێیاندا نیشتەجێن.\nئیڤان فایق، وەزیری کۆچ و کۆچبەرانی عێراق، سەرەتای ئەم هەفتە رایگەیاند، وەزارەتی کۆچ و کۆچبەران لە 6 مانگی رابردوودا 47 کەمپی ئاوارەکانی لە هەموو عێراقدا داخستووە، لەو پرۆسەشدا نزیکەی 66 هەزار خێزانی ئاوارە گەڕاونەتەوە ناوچەکانیان.


ھوشیار ئەحمەدی: تاڵی”زوڵف ” لە تانوپۆی شێعرەکانی “بێسارانی”دا. – WTARIKURD\nئەر ئەو دەستەی زوڵف، شەماڵ بشانۆ\nگشت عالەم زیندەی، جاوید مەمانۆ\nلە شێعری شاعێرانی کورد، بەتایبەتی چوار شاعێری ھەورامی (سەیدی، بێسارانی ، مەولەوی و خاڵۆی کۆماسی)دا “زوڵف” تانوپۆی تابلۆی حەریر و ھەورێشمی خەیاڵیانی پێکھێناوە.\nئەوان بە سەر زوڵفا وەک “پردی سێرات” بەرەو پەرستگەی یار ئەپەڕنەوە، یان بە تای زوڵفی یار، مەجنون ئاسا، بە خەیاڵی وەسڵی لەیل شۆڕ ئەبنەوە ناو بیری ئەشق، یان بە تای زوڵفی دوڵبەرا وەک یوسف خۆیان لە بیرا ڕزگار ئەکەن، یان سیامەند ئاسا بە زوڵفی یار خۆیان لە ھەڵدێری مای ھەزار ما ئەگرنەوە و ڕزگار ئەکەن.\nھەڵبەت جاروباریش ھەر ئەو زوڵفە لێیان ئەبێتە ئەژدیھایەک و لە دەوری گەنجی جوانییان ئەبێتە پاسەوان، یان نا ئەبێتە حەی(مار) و دڵیان ئەگەزێ، جار واشە ئەبێتە ھەوری ڕەشی پەڕچەم و ئەگریجە و جوانی و تیشک و تریفە و وریشەی مانگی روخساریان دائەپۆشێ. جار واش ھەیە ئەبێتە رێحان، مەرزە، چنوور، شەوبۆ و تەنانەت عەنبەر و موشک و لە خەیاڵی شاعێرا عالەمێ مەست و سەرخۆش ئەکات.\nلێرا بە چەند تاڵێ لەو زوڵفانا، پێکەوە دائەشۆڕێین بۆ ناو دونیای جوانیی ئەشعاری رۆمانتیکی شاعێری پایەبەرز، عاشقی جوانیناس و جوانیھۆن، مامۆستا “بێسارانی”. لە یەکێ لە شێعرەکانیا بەناوی “شیرین تار کەردەن” واتە شیرین تاڵ تاڵی کردووە، یان شیرین تاڵێکی جیا کردووەتەوە. لێرەدا مەبەست لە “شیرین” خاتو ئامینە”ی پایگەلان، واتە دڵبەرەکەی عەشقی ناکامیەتی. با ئەوەش بێژم، بێسارانیش، خودا ئاسا چەندین ناوی بۆ بانگ کردن و وەسفی دوڵبەرەکەی ھەس لەوانە شیرین، چراغ، خورشید، ئافتاو و….\nلە دێڕی یەکەما ئێژێ دوڵبەر بە تاڵێ لە زوڵفی ڕەشی عەبنەر بۆی، گیانمی بەستووەتەوە، پەلبەس کردگە، کەلەپچە کردگەو ھەتا ڕۆژی حەشریش بەرم نادات. لێرە لای بێسارانی سێ شت گرینگن، یەکەم بەندو کەلەپچەکە تاڵی زوڵفن، زوڵفێکی تایبەت کە ھی یارەکەین، دووھەم زوڵفەکە ئاسایی نیە، بۆعەنبەرینە، سێحراوی سەڕخۆشکەرە، ئەمەش بەندکرانەکەی ھەتا قووڵایی ڕۆح و دڵ و عەقڵ و ئێحساس توند کردووە. سێھەم بەندکرانەکەی ئەبەدییە، ھەتاییە، لەم دونیا و لەو دونیاش لە ڕۆح و جەستە و ھۆش و زیکرو خەیاڵی نابێتەوە. واتە ھەتا تەسلیمی رۆژی جەزای نەکات، وازی لێ ناھێنێ.\nلەواقێعا ئەمەش نیشانەیە لە عەشقێکی حەقێقی، زەوینی، عەشقی مرۆڤێ بۆ مرۆڤێکیتر، عەشقی مەخلوقێ بۆ مەخلوقێکیتر، ئەوەی ھەندێ بە عەشقی مەجازیی ناو ئەبەن کە لە ڕاستیدا عەشقی حەقێقیی ھەر خودی ئەوەیە.\nئەو بە تایێ زوڵف، سیای بۆ عەنبەر\nبەند کەردەن گیانم، تا بەڕۆی مەحشەر\nبێسارانی بەمەش واز ناھێنێ و لە دێڕی سێھەما ئێژێ، ئەوە تاڵێ لە زوڵفی تۆیە وا منی ھەتا ڕۆژی حەشر بەند کردووە، خۆ دڵنیام ئەگەر بای شەماڵ بدات لە چەپکی زوڵفەکانت و چنوور و رێحان ئاسا بیانشەکێنێتەوە و باوەشێنیان بکات، گیانی ھەرمان و ڕۆحی نەمری ئەکاتە بەر لەشی مرۆڤەکانا و تەواوی دونیا بە بۆنی زوڵفەکانت بۆ ھەتا ھەتایە زیندوو ئەمێننەوە. ئەمەش جۆرێ شوبھاندن بەو ئاوی حەیاتەیە خزری زیندوو خواردوویەتەوە و بووتە ھۆی بە نەمری مانەوەی.\n_ بەڵام ئاخۆ “عەنبەر” چەس؟\nوەک ئەزانین عەنبەر و بۆی عەنبەرین و عەنبەربۆ بوونەتە بەشێ لە جوانی و سەرنجڕاکێشیی شێعری شاعێران، شاعێرانی ئێمەش زۆریان بەکار ھێناوە. عەنبەر ھاوتای موشک یان “میسک” یەکێ لە مادە بۆندارە تایبەتەکانە، ئەم مادەیە تایبەتە بە نەھەنگێ بەناوی “نەھەنگی عەنبەر” یان “شانەھەنگ”. ئەم نەھەنگە لە ئۆقیانوسەکاندایە، مادەیەکی تایبەت لە ناو زگ و گەدەی دایە بۆ پاراستنی لە بەرامبەر خواردنی شتی نەخوازراو و زیانبەخشا. ئەم مادەیە جارجارە لە دەمیەوە یان وەک پاشەڕۆ فڕێ ئەدات. سەرەتا شلەیەکی پیسی بۆگەنە، بەڵام پاش مانەوەی بۆ ماوەیەک، توند ئەبێتەوە و رەنگەکەی ئەگۆڕێ بۆ خۆڵەمێشی.\nدواتر ئەو مادەیە بە شێوەی پارچە بەردێ، بەڵام سووک ئەکەوێتەسەر ئاو و کەسانی تایبەت بە دیتنەوەی عەنبەر، ئەڕۆن ئەیدۆزنەوە. ئەو مادەیە زۆر بەنرخە، بۆنێکی تایبەت و دڵڕفێنی ھەس. بۆنێ نەمر.\nبە بۆنەی ئەم تایبەتمەندییانەوە، نەسڵی شانەھەنگ⁄نەھەنگی عەنبەر، لە لایەن راوچییەکانەوە کەوتە مەترسی. مادەی عەنبەر بە نرخێکی بەرز ئەکڕدرێ و لە پیشەسازیی بان و ئۆدکولۆنا بەکاردێ. عەنبەر ئەکرێتە ناو ھەندێ لە بۆنە تایبەتی و گرانبەھاکانەوە، بۆ ئەوەی بۆنەکە بە نەمری و ھەتاھەتایی بھێڵێتەوە. ھەندێ لەو بۆنانە وەک ” شانێل، تامفۆرد، کریستین دیۆر، میس دیۆر، ئەگونیست و…” عەنبەریان تێدا بەکارھێنراوە.\nعەنبەر بێجگە لە بواری عەتر دروستکردن، تەنانەت بۆ پیشەسازیی دەرمانیش بەکار ئەھێنرێ.\nسڵاو لە گیانی نەمری بێسارانی و سەرجەم شاعێرانمان کە خەرمان و ژێرخان و پاشخانی گرینگی زمان و ئەدەبیاتی ئەمڕۆیی و داھاتووی ئێمەن، وایان کردووە زوانەکەمان سەری پێیانەوە بەرز بێ.


زانکۆی ڕاپەڕین - سیمینارێك دەربارەی رێكارەكانی سیستەمی ریزبەندی زانكۆكانی هەرێمی كوردستان بەڕێوەچوو\nسیمینارێك دەربارەی رێكارەكانی سیستەمی ریزبەندی زانكۆكانی هەرێمی كوردستان بەڕێوەچوو\nبڵاوکراوەتەوە لە 05 کانونی یەکەم 2018 . سەردانەكان: 294\nرۆژی چوارشەممە (٢٠١٨/١٢/٥) لە هۆڵی چالاكییەكانی زانكۆ، بەڕێوەبەرایەتی دڵنیایی جۆریی و زانستخوازی بەردەوام لە زانكۆی راپەڕین سیمینارێكی بۆ سەرجەم مامۆستایانی زانكۆی راپەڕین دەربارەی (رێكارەكانی سیستەمی ریزبەندی زانكۆكان لەهەرێمی كوردستان) رێكخست.\nبە ئامادەبوونی بەڕێز (پ.ی.د. موفق خالد ابراهیم) سەرۆکی زانکۆی ڕاپەڕین و ئەندامانی ئەنجونی زانکۆ و ژمارەیەک لە مامۆستایان و بەڕێوەبەرەکانی زانکۆ، بەڕێوەبەرایەتی دڵنیایی جۆریی و زانستخوازی بەردەوام، سیمینارێكی بە ناونیشانی (رێكارەكانی سیستەمی ریزبەندی زانكۆكان لەهەرێمی كوردستان) رێكخست.\nسیمینارەكە لەلایەن بەڕێزان (د. كمال سمایل محمد) و مامۆستا ( رێبوار ئەرسەلان محمد) پێشكەشکرا، تیایدا زانیاری ورد لەبارەی فاکتەرەکانی پشت سیستەمی ریزبەندی زانكۆكانی هەرێمی كوردستان بۆ ئامادەبووان خرایە ڕوو.


ریفراندۆم خیانەتی 31ی ئابی لە بیربردینەوە\nSunday, 02.16.2020, 20:40\nپێناسەی ریفراندۆم لە دوو روانگەی جیاوازەوە:\n- ریفراندۆم، واتا پرس و راوەرگرتنی گەل، کە پەیوەندیی بە خەڵک و خاکەوە هەبێت، ئەو جۆرە راپرسییەش چارەنووسسازە، هیچ رێکخراو، دەسەڵاتێکی ئیداریی و یاسایی بەبێ گەڕانەوە بۆ رای گشتی، ناتوانێت بۆ خۆی ئەو پرسە تێیپەڕێنێت و بڕیاری لەسەر بدات، چونکە دەسەڵاتی گەل لە سەرو هەموو دەسەڵاتەکانی ترەوەیە، ئەو سیستەمەش، کە دەسەڵاتی ئیداریی و یاسایی پێکهێناوە، رێگا بەو دوو دەسەڵاتە نادات، کە بەبێ گەڕانەوە و پرسکردن بە هاوڵاتیان، ئەو کارە بکەن.\nهەڵبەت مەبەستمان لەو سیستەمە دیموکراتیەیە، کە گۆمەڵگایەکی وشیار لە پشتییەوە وەستابێت و خەڵکەکەی ئامادەکردبێت و پەروەردەی کردبێت، لەو کۆمەڵگایەشدا رێکخراوە سیاسییەکان، رابەرەسیاسییەکان کەسانی ئازاد و نەتەوە و نیشتیمانپەرستن.\n- پێناسەی ریفراندۆم لە فەرهەنگی سیاسەتی کوردییدا، بە تایبەتی لە باشوور، کە دوو پارت و دوو بنەماڵە بەڕیوەی دەبات، ئەو پێناسە و تایبەتمەندەی سەرەوە نایانگرێتەوە، تا بتوانن پرسی ریفراندۆم بە پێی ئەو مەرجانە تێپەڕێنن. ئەوان ناتوانن نیشتیمانێک بکەن بە دەوڵەت و خەڵکەکەی ئازاد بکەن، لە کاتێکدا خۆیان بەکرێگیراون، دەسەڵاتێکیان بە دەستەوەیە، سەرخان و ژێرخانی ئابووری وڵاتیشیان کاول و تاڵان کردووە. جگە لەوە هیچ بەرگرییەکیان تێدا نەهێشتووە، تا بتوانرێت دەستکەوتەکانی دوای رزگاربوونی وڵات بپارێزن.\nسیستەمی حوکمڕانی و بەڕیوەبردن لە باشووری کوردستان، سیستەمێکی دیموکراتیی نییە، خەڵکەکەی ئازاد نییە، سیستەمێکە یاسای تێدا نییە، دوو بنەماڵەی خێڵەکیی، خائین و ناپاک، بەڕێوەی دەبات، کە هیچ کات پێویستیان بەوە نەبووە پرس و رای خەڵکی لەسەر وەربگرن، بەتایبەتی پرسی گرنگی نەتەوەیی وەک ریفراندۆم. هەموو بڕیارەکان پێشوەخت خۆیان داویانە، بەڵام بۆ ئەوەی سیمای دیموکراتی بە بەردا بکەن، شێوازی دەنگدانیان بۆ دروست کردووە، تا لە دیموکراتی بچێت، ئەگەر دەنگەکان کەمیشیان هێنابێت، ئەوان لە نێو خۆیاندا پێشوەخت بڕیاریان لەسەر داوە، بە فێڵ و ساختە و تەزویر تێیان پەڕاندووە .\nریفراندۆمی ئەم حیزبانە بۆ پرسکردن نییە بە خەڵکی کوردستان و بۆ دیارییکردنی چارەنووسی خەڵک و نیشتیمانەکەی نییە! بەڵکو بۆ وشیارکردنەوە و ترساندنی وڵاتانی داگیرکەرە، ئاگادارکردنەوەیانە تا مەترسی بخەنە بەردەمییان، ناچاریان بکەن ئاوڕ لە داواکارییەکان و بەرژەوەندییەکانی خۆیان بدەنەوە، دانووساندنیان لەگەڵدا بکەن، لە دواجاریشدا سەرەنجامەکەی بە خراپی بەسەر خەڵکی کوردستاندا شکاوەتەوە. 16ی ئۆکتۆبەر وەک نمونە.\n- رێفراندۆم لای پارتەکانی باشوور، ئەم دووانەی خوارەوە بوون کە دوو جار مەسعود بارزانی و جەلال تالەبانی کردوویانە:\nساڵی ٢٠٠٥، لەو کاتەدا، بۆ پێکهێنانی کابینەی حکومەت لە بەغدا، شیعە و سونەعەرەبەکان لە ناو خۆیاندا ناکۆک بوون، جەلال تالەبانی هەستا و دەنگەکانی خستە بەردەمیان، ئەو پەیامەی پێدان: ئەگەر ئێوە رێکنەکەون و خۆتان رێکنەخەن، ئەوا هەرێمی کوردستان دەوڵەتی خۆی رادەگەیەنێت! ئەوەبوو دوای ماوەیەک بۆ سەلماندنی درۆی ریفراندۆم و پوچەڵکردنەوە و بێهیواکردنی خەڵکی کوردستان، تالەبانی رایگەیاند، کە (دروستبوونی دەوڵەتی کوردی خەونی شاعیرانەیە)، لەمەدا تالەبانی نەک شاعیر، بەڵکو کوردیشی پێوە سوک کرد، لە سەفەری دوای ئەو ساڵەیدا بۆ ئوستورالیا، لە کۆڕێکدا ئاڵای کوردستانیان بۆ دانا، ئاڵاکەی فڕێ دا، وتی تەنیا ئاڵای عێراق دابنێن، چونکە ئێمە عێراقین.\nپارتی و بارزانی، بە یاوەری پارتەکانی دەسەڵاتی باشوور، رۆژی 25/ 09 / 2017 بە ناوی (ریفراندۆم بۆ سەربەخۆیی و راگەیاندنی دەوڵەتی کوردی)، خەڵکیان بردەوە بەردەم سندوقی دەنگدان تا دەنگ بە ریفراندۆمەکەیان بدەن. لەو بارەیەوە مەسعود بارزانی رایگەیاند، کە:\n(ریفراندۆم هەنگاوێکی یاسایی و ئاساییە، تاوان نییە، گەلێکی غەدرلێکراو دوای 100 ساڵ چەوساندنەوە و زوڵم داوای دەکات). کلیکی ئەو ڤیدیۆیە بکە:\nدیسان وەکو هەموو جارێک خەڵکی ساویلکەی هەرێمی کوردستانیان فریودا و بردیاننە بەر دەم سندوقی دەنگدان، خەڵکەکەیان وا لێکرد، تا بڕوا بەو قسانەیان بکەن، دەنگیان بە جیابوونە و دروستبوونی دەولەتی کوردی دا، ئەو دەوڵەتە کوردییەی، کە مەسعود پەیمانی پێدان، وەکو حکومەتەکەی هەرێم، بە جامانە سوورەکەی وەکو پەرژینێک چوار دەوری بگرێت، تا خەڵکی لە مەترسی باوباران، بەفر و پەلاماردانی حەیوانات بپاریزێت. (مەبەست لە جامانەی سوور، واتا هەروەک چۆن حکومەتی ئیستای هەرێم مەسعود خۆی و کوڕ و برازا و ئامۆزا و خزمەکانی هەرێم بەڕیوەی دەبەن) گوێ لەو ڤیدیۆیە بگرە:\nریفراندۆمەکەی بارزانی کە چەند مانگێک پێشتر پرۆپاگەندەی زۆری بۆ کرا، بە پێی زانیارییەکان نزیکەی 25 ملیۆن دۆلاری تێچوو، هەموو پارتەکانی تری باشوور بە چەپ و بە راست، ئیسلام و عیلمانی، سۆسیالیست و شیوعی، دز و خائین، داوێنپیس و دەمپیس و دەستپیسەکانی ناو هەرێمیشی گرتەوە، هەموویان بە دەنگ بانگەوازی ریفراندۆمەکەی پارتیی و مەسعودەوە چوون، بەتایبەتی بزووتنەوەی گۆڕان، ئەمانیش هانی خەڵکیان دا، تا ئەو دەرفەتە لەدەست خۆیان نەدەن، بچن دەنگ بە ئازادیی و بە سەربەخۆیی کوردستان بدەن.\nدەزگاکانی راگەیاندن، دەمی چەوری نووسەر و رووناکبیر و پیاوانی دەسەڵاتیش، ئەوانەی کە بەدەست و دەمیان شتێک دەڵێن و دەنووسن بە کرداریش پێچەوانەکەی دەکەن، کەوتنە هەڵپەڕکێ و جۆشدان، بە دەم سووڕدان و خۆبادانەوە، چوون و لە ژێرەوە دەنگیان بە ریفراندۆم دا، هەشیان بوو بە بەرچاوی کامێراوە، پەساپۆرتە عێراقییەکەیان دەسوتان، دیناریان دەگۆڕییەوە بە دۆلار، لە خەیاڵی شاعیرانەی خۆیاندا پەساپۆرتی کوردییان دروست دەکرد، بە وێنەی بارزانییەوە، سکە و دراوی کوردییان لێدەدا و بە ئارمی سەری بارزانی دەیانڕازاندەوە.\nئەوانەی کە لەم درۆ و دەلەسەیەی مەسعود و پارتەکانی دەسەڵاتیش گەیشتبوون، رازی نەبوون بە دەم ریفراندۆمەکەی مەسعودەوە بچن، کە دەسەڵاتی درۆزن و لاقەچی، ویژدانیان لاقە بکات و ئازاریان بدات، چونکە ریفراندۆمیان بە پلان و یارییەکی مەترسیدار و خیانەتێکی گەورە دەزانی، ئەوانە (بەرەی بایکۆتی ریفراندۆم)یان راگەیاند.\n(بەرەی بایکۆتی ریفراندۆم) ئەو کۆمەڵە نووسەر و چالاکوان و خەڵکە بە وێژدانانە بوون، کە لە لایەن راگەیاندن و کەناڵەکانی باشوورەوە سانسۆر کرابوون، بەردەوام لەسەر ئەم گەمە ترسناکەی مەسعود قسەیان دەکرد، وتاریان دەنووسی، داوایان دەکرد، کەس بەم ریفراندۆمە فریونەخوات و بە دەنگ داواکاریی پارتەکانەوە نەچێت.\nپارتەکانی ناو دەسەڵاتیش بۆ ئەوەی دەنگێکی نارازیی و رکابەری رێگاپێدراو بۆ خۆیان دروست بکەن دوور لە بەرەی بایکۆت و بەرەکانی تر، کابرایەکی بازرگانیان هێنا، سەرەتا بەناوی (نا لە ئیستادا)ی کرد بە ئەڵتەرناتیڤی بانگەشەی ریفراندۆم، دوای ریفراندۆمەکەش رێکخراوێکییان بەناوی (نەوەی نوێ) بۆ دروست کرد، کردیان بە دەنگی ناڕازی خەڵک، چونکە بزووتنەوەی گۆڕان لە ناو خۆیدا (کەوڵ و کاول) کرابوو، ئەو قورساییەی جارانی نەمابوو، تا بتوانێت کاریگەری لەسەر دەنگی ناڕازیی هەبێت، بەمە لەنگەریان بە دەنگی نارازیی و ئۆپۆزیسیۆن گرت، ئەوەندەی دیکە لە رێگای ئەم بازرگانە دزەوە، خەڵکیان فریودا تا لە شوێنی دیکە دەنگە ناڕازییەکان نەگیرسێنەوە، بێنە لای نەوەی نوێ. (بۆ متمانەی خەڵکی دوایی ئەمیش چەند سیناریۆیەکیان بەدوایدا بۆ دانا).\nدیوێکی ساختەی ئەم ریفراندۆمە بە ئاشکرا هەر لە سەرەتاوە لە لێدوانی بەرپرسەکاندا دەردەکەوت.\nلەو بارەیەوە نێچیرڤان بارزانی بۆ خەڵکی کوردستان و راگەیاندنەکان دەیگوت:\n- (ریفراندۆم پرسی تەنیا پارتی نییە، بەڵکو پرسی هەموو پارتە سیاسییەکانی کوردستان و گەلی کوردستانە).\n- (هه‌ڵوێستی وڵاتان له‌باره‌ی ریفراندۆم سرووشتییه و داوا له خه‌ڵكی كوردستان ده‌كه‌ین به " به‌ڵێ" ده‌نگ بۆ ریفراندۆم بدەن).\nبۆ بەغدا و وڵاتانی دراوسێش بە شێوەیەکی تر قسەیان دەکرد، کە:\n(ریفراندۆم بۆ ئەوە نییە سنورەکانمان دیاری بکەین). یان:\n(ریفراندۆم واتای راگه‌یاندنی ده‌وڵه‌تی سه‌ربه‌خۆ نییه).\nهەرچەندە نێچیرڤان بارزانی له‌چاوپێكه‌وتنێكدا له‌گه‌ڵ كه‌ناڵی ئار تی روسی رایگه‌یاند "كورده‌كان قوربانی زۆریاندا بۆ سه‌ربه‌خۆیی، هه‌تا ئێستا هیچ بڕیارێك نییه بۆ دواخستنی ریفراندۆم، كۆمسیۆن هه‌موو پێداویستییه‌كی پڕۆسه‌كه‌ی ئاماده‌كردووه".\nئەوە بوو تا تەواوبوونی رۆژی دیارییکراوی دەنگدان، تورکیا و ئێران، هەڵویستی توندی خۆیان دەرنەبڕی و بێدەنگ بوون، چونکە خۆیان لە پشتی گەمەی ریفراندۆمەکەوە بوون.\nئەمڕۆش پاش تێپەربوونی نزیکەی دوو ساڵ بەسەر ریفراندۆمە شومەکەی بارزانی و پارتەکانی باشوور نێچیرڤان بارزانی دەڵێت:\n(بۆ كورد دەركەوت کە ریفراندۆم و سیاسەتی سەربەخۆیی ئەنجامی نییە).\nمەسروریش بۆی دەسەندێتەوە، ریفراندۆم بە گەمە و یاریکردن دەزانێت، بە هەموو گەلی کورد رادەبوێرێت، وەک ئەوەی بۆ منداڵ قسە بکات، دەڵێت:\n(ریفراندۆم کارێکی هەڵە نەبوو، چونکە ئێمە ریفراندۆممان بۆ سەربەخۆیی نەکرد، بەڵکو بۆ ئەوە بوو، کە بزانین گەل بۆچوونی چییە؟!)\nهۆکاری سووربوونی مەسعود بارزانی لەسەر پرۆسەی دەنگدان بە ریفراندۆم\nفشارخستەنە سەر بەغدا، تا چاوپۆشی لە دزینی دەستکەوتی نەوت و پارەی بودجە بکات، بۆ پشتگیری لە قسەکانم فازیل میرانی رایگەیاند:\n(ئەگەر بەغدا لەگەڵمان رێکبکەوێت، داوای سەربەخۆیی ناکەین).\nلە کەلتوری بنەمالەی بارزانییدا وا هاتووە، کە جگە لەوەی کوردستان بە موڵکی خۆیان دەزانن، خەڵکەکەشی بە بچوک و کۆیلەی خۆیان دەزانن. کۆیلە واتا بە بێ پرسیارکردن و رەخنەگرتن، دەبێت هەموو شتێک بۆ ئاغاکەی بکات، هەرچی لێداواکرد جێبەجێی بکات، سەرپێچی و سەرکەشی نەکات و لە فەرمانیان دەرنەچێت.\nلای بنەماڵەی بارزانی، هاوڵاتییبوونی خەڵکی کوردستان بەم جۆرە ریزکراوە:\nهاووڵاتی پلە یەک: خۆیان و هەزار پیاوەکانیان.\nهاووڵاتی پلە دوو: جامانە سورەکانی تری دەوروبەری خۆیان لە بلە و بارزان.\nوەک لە پەیامنیری کوردستانپۆست زانیاریی پێدام، ئەوانەی هاوڵاتی پلەی یەک و دوون، هەموویان موچەی تایبەتییان بۆ بڕاوەتەوە، بۆ سەرپێچی و سزای یاسایی دەستور و یاسای هەرێم نایان گرێتەوە، بە تایبەتی گومرگ و سزای ترافیک، کەسیان نابرێنە بەردەم دادگا، لای پۆلیس بانگ ناکرێن و سزا نادرێن. پارەی ئاو و کارەبا و خزمەتگوزارییەکان نادەن، بەردەوام ئاو و کارەبایان هەیە. لە هەمووی سەرنجڕاکێش تر لە کاتی مردنی هەر یەکێکیان وەکو شەهید ناویان دەنووسرێت و شەهیدانەیان بۆ دەبڕێتەوە.\nهاووڵاتی پلە سێ: بریتییە لەو بادینانەی ناو دهۆک و زاخۆ و ناوچەکانی تر، کە شێخەکانی بارزان جاران بە میللەت ناویان دەبردن.\nهاووڵاتی پلە چوار: سۆرانییەکان، ئەمانیش پارتیی و ئەو کەسانە دەگرێتەوە کە سۆزدارییان بۆ پارتیی و بنەماڵەی بارزانی هەیە، سەر بە دەزگای ئاسایش و پاراستنن، کوێرانە دوایان کەوتوون، فەرمانەکانیان جێبەجێ دەکەن. لەسەردەمی مەلا مستەفادا بە (هەڤاڵ) بانگ دەکران، ئەگەر لە فەرمانیان دەربچن، ئەوا لە هاوڵاتی پلە چوارەوە دەکەونە خوارێ دەبنە هاوڵاتی پلە پێنج، بە (صۆرەش) بانگ دەکرێن. صۆڕە نازناوی سۆرانییە. بۆ سوکایەتیی و بە کەمزانییش بەکاری دەهێنین.\nهاووڵاتی پلە پێنج: ئەوانەن کە بنەماڵەی بارزانی بە دوژمنی سەرسەختی خۆیان و پارتیی دەزانێت، لە رووی جۆگرافیاوە شوێنەکانیان دیاری کراوە. لەوانە (سلێمانی، کەرکوک، گەرمیان)، لەو دواییەدا شەنگالیشی چۆتە سەر، بۆیە دوایی داعشی بەردایە سەر ئێزیدییەکان، چونکە یاخی بوبوون و خۆشییان بە بنەماڵەی بارزانی نەدەهات، فەرمانەکانیان جێبەجێ نەدەکرد، بە تایبەتی لە دەنگدانەکاندا، پارتی کەمترین دەنگی لە شەنگال هێنا.\nئەوەی سەرەوە کە باسم کرد، لە چەند لایەکەوە و لە 16ی ئۆکتۆبەردا، کاریگەری بە سەر رادەستکردنی کەرکوک و خانەقین و ناوچەکانی ترەوە هەبوو، چونکە هاوڵاتی ئەو ناوچانە لە پلەی پێنجەمدا بوون، بنەماڵەی بارزانی دەستی لەم ناوچانە شۆریبوو، ئامادەشبوون یارمەتی حەشدی شەعبیش بدەن بۆ ئەوەی سلێمانیش بگرێت، وەکو لە زۆر کۆمێتی پارتەکاندا لە فەیسبوک، ئەو هەستەیان دەردەبڕی.\nهەڵبەت دوای 22 رۆژ بەسەر تێپەڕبوونی دەنگدان بۆ ریفراندۆمەکە، واتا لە رۆژی 16/ 10 / 2017 ، ئەوەش دەرکەوت، کە ئەم ریفراندۆمە لەسەر خواست و پشتگیری تورکیا و ئێران، هەروەها بۆ حکومەتی عێراقیش بوو، تا بکرێتە بیانووی هێرش و پاساوهێنانەوە، کەرکوک و خانەقین و ناوچەکانی تریان دابەدەستەوە و لەدەست کوردیان دەرهێنا.\nریفراندۆم هەرچەندە بۆ سەربەخۆیی نەبوو، وەکو مەسعود و مەسرور و نێچیر ددانیان پێدا نا! بەڵکو بۆ لە دەستدانی بەشێکی زۆری نیشتمانی کورد بوو، کە بە پلانی (B)ی ئەو دەوڵەتانە و لە رێگای بنەماڵەی بارزانییەوە جێبەجێ کرا، پارتیی و یەکێتیی هەردووکیان دەستیان لەو خیانەتەدا هەبوو، تومەتبارکردنی هەر لایەکیان لەسەر ئەویتر رەخنە و قسەی هەبێت، بۆ فریودان و بەلارێدابردنی خەڵکی کوردستانە، چونکە هەردووکیان خیانەتیان لە نێوان خۆیاندا دابەش کردووە، جیاوازییان نییە.\nمەبەست لە راگەیاندنی ئەو ریفراندۆمە لەو کات و سەردەمەشدا، دیسان بۆ لە باربردنی ئەو هەوڵە بوو، کە گوایا کوردانی رۆژئاوا بە نیازی پەرەپێدانی سنورەکانی رۆژئاوان تا لە دەریا نزیک بێتەوە، لەوێوە بە یارمەتی ئەمەریکا و وڵاتە ئەوروپییەکان، لە دواییدا نیمچە سەربەخۆییەک رادەگەنرێت. روسیاش چەندین جار ئەمەی پشتڕاست کردەوە. ئەو بەرەنگاربوونەوەیەی کوردانی رۆژئاوا لە بەرامبەر داعش و پێشەنگییەکانی هێزەکانی یەپەگە و یەپەژە بۆ بەرەورووبوونەوەی دوژمن، جۆرێک لە ئیرەیی لای بنەماڵەی بارزانی دروست کردبوو، هەموو هەوڵیکیان بۆ تێکشکاندنی پێشکەوتن و سەرکەوتنەکانیان بەکار دەهێنا، یارمەتیی و سیخوڕی خۆیان بۆ تورکیا زیاتر کرد، ئەمەش پێشینە و مێژووی خۆی هەیە.\nبنەماڵەی بارزانی بەو عەقڵەوە مامەڵە لەگەڵ کورد و نیشتیمانەکەیدا دەکەن، کە جگە لە خۆیان نابێت هیچ کەس و لایەنێکی تر ببێتە رابەری بزووتنەوەی کورد، هەر وەکو ئیدریس بارزانی کاتی خۆی لە دوای ئاشبەتاڵ و دروستبوونی بزووتنەوەی چەکداری لە لایەن یەکێتیی، فەرمووی:\n(ئەو کوردستانەی بە دەستی جەلالییەکان رزگاری ببێت، ئێمە بەسەر هەموو کورددا دەیڕوخێنین).\nمەسعودیش لە فۆڕمێکی تردا هەمان قسەی کردۆتەوە:\n(ئەگەر پردێکمان پێ دروست نەکرێت، دەتوانین بیڕوخێنین).\nمەبەست لە پرد واتای شۆڕشی دەگرتەوە.\nتا ئیستاش بنەماڵەی بارزانی هەر بەو عەقڵەوە دژی (پەکەکە) و بزووتنەوەی خەباتی کوردی رۆژئاواش کار دەکات، بۆ پوچەڵکردنەوەی ئەو هەوڵە و بە پلانی تورکیا ئەوەبوو بانگەشەی ریفراندۆمیان بە ناوی سەربەخۆیی کوردستانەوە راگەیاند، تورکیا و ئێران لەمە بێدەنگ بوون، کە لە (16)ی ئۆکتۆبەردا پلانی (B)یان جێبەجێ کرد، لەمەشیاندا تورکیایان هێندەی دیکە بەهێزتر کرد و ئەزمونی رۆژئاوایان بەم ڕۆژە گەیاند، لە گرتنی عەفرینەوە، تا دەگاتە لەشکرکێشییەکەی بە درێژایی٣٠ کم بۆ سەر رۆژئاوا، تەنانەت داگیرکارییەکەی باشووریش، کەم تا زۆر کاریگەری سەرەنجامی ریفراندۆمەکەی پێوە دیاربوو.\nبۆ کۆتایی ئەم بەشە:\nلە کۆتایی ئەم بەشەدا ماوە بڵێم، کە ئەمڕۆ دەسەڵات، دەسەڵاتی دز و سیخوڕ و خائینەکانە، لەوە زیاتریان لێچاوەڕوان ناکرێت، لە ناو ئەو نیشتیمانەدا کە ئازادییەکی درۆی تێدایە، ئەویش ئازادیی خێڵ و بنەماڵەیە، هەموو خراپەکارییەک بەسەر هەموو کورددا فەرز کراوە، هەموو شتێک بۆتە موڵکی ئەوان، ئەوەی بەو خەڵکەی دەدەن لەوە زیاتر کەس ناتوانێت داوای زیاتریان لێبکات.\nئەوەی ئەمڕۆش روو دەدات کۆتایی بینینی سیناریۆی خیانەتەکان نییە، بەڵکو سەرەتای دەرکەوتنی راستییەکانە. هەر ئەو شوێنەیە، کە خراپەکارییەکەی تێدا دروست بووە.\nئەوانەی ئەمڕۆ دەسەڵاتیان هەیە، ئەو کەسانەن، کە لەم نیشتیمانەدا هەموو خراپەیەکیان پیشان داوین: (خراپەکاری لە درۆ، لە کردار، لە خیانەت لە دزیی، لە بەدڕەوشتیی و فەسادی کۆمەڵایەتیی)، لێ مەخابن خەڵکی کوردستان هەمووی قبوڵ کردووە، ناشیەوێت تێبگات، چونکە خۆشیان بوونەتە بەشێک لەو خراپەکاریی و نەهامەتییە و گەمەی دەسەڵات. زۆربەی خەڵکی کوردستان، بە نووسەر و ئەدیب و هونەرمەندەوە وەکو ئەوانیان لێهاتووە و لەگەڵ خراپەکاندا دەڕۆن، بەو مێژووەکەشەوە، کە بۆ پاشەڕۆژ بۆ نەوەکانی داهاتوو دەنووسرێتەوە.\nمێژووش رەحم بە کەسمان ناکات، چونکە سەلماندومانە کە هەموومان بۆ ئەوە هاتووین، وەک باوباپیرانمان کاتێک ژیان بەجێدەهێڵین، تا لەناو لاپەڕەکانی مێژوودا، نەفرەتمان لێبکرێت و ببینە یادگارێکی ناخۆش بۆ نەوەکانی دوای خۆمان، بەڵکو خراپتریش.


نۆشدارەک: رۆژانە ئەم دورێن پێنج حالەتێن وەریانا پرچێ دبینین | Evro News\nسه‌ره‌كى وه‌رزش نۆشدارەک: رۆژانە ئەم دورێن پێنج حالەتێن وەریانا پرچێ دبینین\nنۆشدارەک: رۆژانە ئەم دورێن پێنج حالەتێن وەریانا پرچێ دبینین\nدھۆک، رەڤین سالح:\nوەریانا پرچێ ئێک ژ نەخۆشیێن بەربەلاڤە دناڤا جڤاکی دا، ھەموو کەس دھەر تەمەنەکی دا تووشی وەریانا پرچێ دبن، بەلێ پتر ل جەم تەخا گەنجان یا بەربەلاڤە، نۆشدارەکی دازانین گەلەک ئەگەر ھەنە ژوان دەروونی، ھەروەسان نەخۆشیێن پیستێ پرچێ دگرن وەکو فتریات و حەساسی، دیسان کێمیا فیتامینا ژی دبیتە ئەگەرێ وەریانا پرچێ.\nد.سیروان شەوکەت مەحمود، شارەزایێ نەخۆشیێن پیستی دیارکر گەلەک ئەگەر ھەنە پرچ ب وەریێت ژوان ئەگەرێ دەروونی، دەمێ کەسەک تووشی قەھرێ، نەئارامیێ و ماندیبوونا زێدە و ھزرا نیگەتیڤ دبیت، وگۆت:”ئەگەرێن ساخلەمیێ وەکو ھەبوونا ئاریشا د پەریزادێ دا ھەکە کاریێ خوە دروست نەکەت پرچ دوەریێت، کێمبوونا رێژا ئاسنی دناڤ خوینێ دا پتر ژن تووش دبنێ، ھەروەسان ھندەک نەخۆشیێن دی ھەنە پیستێ پرچێ دگرن، ژوان نەخۆشیا فتریات و حەساسی، نەخۆشیا روویڤیان وەکی پنیا لێ دھێت دناڤ پرچیێ دا ئەڤ نەخۆشیە یا گرێدایە ب کۆئەندامێ بەرگریێ ڤە، دیسان ھەکە بشێوەیەکێ نەزانستی و بلەز کێشا خوە بینیە خار ل وی دەمی فیتامین ژی کێم دبن “.\nشارەزایێ نەخۆشیێن پیستی، دیارکر: “کەرەستێن جوانکاریێ وەکو شامپو و سابوونێن نەباش و بویاغێن پرچێ ئەوێن کەرەستێن کیمیایی تێدا، ھەروەسان دەمێ پرچا تەر بیت، دیسان گوھورینێن ھورمونان دبنە ئەگەرێ وەریانا پرچێ، گۆت: پشتی پەیدابوونا ڤایروسێ کۆرۆنایێ ئاریشا پرچ وەریانێ گەلەکا مشە بووی، نەخۆش دبێژن پشتی کۆرۆنا ھاتیە مە پرچا مە گەلەک دوەریێت، لێ ڤێ چەندێ پەیوەندی یا ب دەروونی ڤە ھەی، چونکو دەمێ پرچ قۆناغا گەشەگرنێ دا بیت و دودلی ھەبیت، پرچ د وەریێت، ھەتانوکە نۆشدار بەردەوام یێن ڤەکولینا دکەن کا ڤاپروسێ کۆرۆرونایێ ببیتە ئەگەر یان نە، لێ ھێش ئەنجام دیارنینن”.\nچاوا دێ زانین وەریانا پرچێ یا نورمالە و چ مەترسی نینە؟ د. سیروان شەوکەت ئاماژە ب وێ یەکێ دا ھەکە رۆژانە دورێن ١٠٠ موویان وەریانا نۆرمالە، وگۆت:”بەلێ ھەکە پتر وەریانا ئەو ئاریشە یا ھەی، ل دووڤ جورێ پرچوەریانێ پشکنینا بۆ دکەن کا کیش جورە و چارەسەریێ د دەینێ، پشکنینا خوینێ ئەون یێن فیتامینا وھورمووناتا، ھەروەسان دێ گەل وان ئاخڤین و پشکنینا پرچا وان کەین، چونکو ھندەک ئاریشە یێن ناڤ پیستێ پرچێ دا ھەین، جورێ زکماکی یێ دیارە ئەم ب چاڤی دزانین کو ژلایێ پشتێ و رەخێن سینگی ھەردولایان ڤە دوەریێت”.\nل دور چارەسەریا پرچ وەریانێ شارەزایێ نەخۆشیێن پیستی خویاکر، گەلەک رێکێن چارەسەریێ ھەنە وگۆت:”ھەکە کێماسی د فیتامیناتا دا بیت یان نەخۆشیەک ھەبیت پێدڤییە ئەم ڤان چارەسەر بکەین، لێ ھەکە وەریان ژ جورێ زکماکی بوو د ڤی حالەتی دا پێدڤیە پرچ بھێتە چاندن یان دەرزیکێ بۆ بدانن کو دبێژنێ پلازما خووینێ، ئەڤ پلازمایە پرچێ رادگرن و موویا گەش دکەنەڤە و خانێن پیستی نوو دکەت و بنێ موویان جارەکا دی بھێز دئێخیت، ئەڤە بۆ ھەموو حالەتان یا باشە و پتریا جاران بۆ جورێ پرچ وەریانا زکماکی ئەم پلازمایێ ددانین، چونکو ئەو پرچا مای دا بۆ بمینت و پێدڤی ب چاندنا پرچیێ نەبیت، ھندەک جورێن زەیتا ھەنە بۆ ژنان دباشن ل پرچا خوە بدەن، لێ ئەڤ زەیتە بۆ پرچا نورمال یاسروشتی یاباشە دێ گەشێ دەتێ و تەیسنیت وەکو زەیتا زەیتوونان و گیزا ھندێ و باھیڤا و خروەع، ئەڤە بۆ پرچا خاڤ و نەرم نەیا باشە، چونکو دێ پتر پرچا وان وەرینیت.


هۆكارەكانی دروستبوونی زیبكە لە ڕووخساردا\n23/12/2018 11:09 AM\nرووخساری مرۆڤ زۆر گرنگە، نەك تەنها بەهۆی ئەوەی كە رووخسار سەرنجی بەرامبەر رادەكێشێت، بەڵكو بەهۆی ئەوەی لە ڕووخساردا باری تەندروستی مرۆڤ دەردەكەوێت، هەربۆیە پزیشكان دەڵێن كە رووخسار یاخود دەموچاوی مرۆڤ ئاوێنەی باری تەندروستی مرۆڤە، واتا كێشەی تەندروستی لە ڕووخساردا دەردەكەوێت.\nپزیشكان لەسەر ئەم بابەتە دەدوێن و دەڵێن كە بۆ نموونە لەكاتێكدا زیبكە لە ڕووخساردا دروستدەبێت لەخۆوە دروستنابێت، یان تەنها بەهۆی خواردنی شیرینییەوە زیبكە دروستنابێت، بەڵكو دروستبوونی زیبكە بۆ چەند هۆكارێك دەگەڕێتەوە، ئەوانەش پاكوخاوێنی و بەرنامەی نانخواردن و هەروەها باری تەندروستی مرۆڤ رۆڵ دەبینێت.\n1- لەكاتێكدا زیبكە لەسەر چەناگەو مل دروستدەبێت، پەیوەندی بە هۆڕمۆنەوە هەیە لەكاتی سوڕی مانگانەی خانمان.\n2- لەكاتێكدا زیبكە لەسەر ناوچاوانت و لوتت دروستدەبێت، بۆ ئەوە دەگەرێتەوە كە زۆر سەرقاڵیت و كاتت كەم بەدەستەوەیە بۆ وەرگرتنی ئارامی.\n3- زییكەی سەر رومەتت بۆ پیسی دەستی خۆت دەگەڕێتەوە، هەروەها پەیوەندی بە پیسی مۆبایلەكەتەوە هەیە.\n4- لەكاتێكدا زیبكەت هەیە لەچواردەوری دەمت، بۆ شێوازی نانخواردنت و هەروەها بۆ بەرنامەی نانخواردنت دەگەڕێتەوە، وەك خواردنی لیمۆو خەل، لەهەمانكاتدا خواردنی سوركراوە رۆڵێكی گەورە دەبینێت لە دروستبوونی زیبكەدا.


📅 00-01-1972 رێکەوت و رووداو (کڕۆنۆلۆژیا)\n- سەرکردایەتیی حدکا، بڕیاری دەرکردنی ئەحمەد تۆفیقی [ زۆرتر... 👁] ✖ ✖ ✖ 0 0 ✔ 78% ✍ هـ.ب. 30-8-2010 11:20:20\n📅 12-03-1924 رێکەوت و رووداو (کڕۆنۆلۆژیا)\n- هەڵبژاردنی ئەنجوومەنی پەرڵەمانی ئێڕاقی، کە کورد [ زۆرتر... 👁] ✖ ✖ ✖ 0 0 ✔ 76% ✍ هـ.ب. 30-8-2010 11:19:57\n👁 ئەم بابەتە 12,827 جار بینراوە\n- تا ساڵی 970: بەپێی راپۆرتی ژمارە 23ی کۆمەڵەی نێو [ زۆرتر... 👁] ✖ ✖ ✖ 0 0 ✔ 94% ✍ هـ.ب. 30-8-2010 11:20:08\n📅 25-06-1971 رێکەوت و رووداو (کڕۆنۆلۆژیا)\n- بیرۆی رامیاریی حدکا، بڕیاریدا کە پەیوەندیی خۆی ب [ زۆرتر... 👁] ✖ ✖ ✖ 0 0 ✔ 80% ✍ هـ.ب. 30-8-2010 11:20:19\n👁 ئەم بابەتە 33,179 جار بینراوە\n📷 ئەحمەد تۆفیق، مەلا سەید رەشید و ئەمیری قازی وێنە و پێناس\n📅 کاتی تۆمارکردن Oct 19 2010 7:56PM\nلە راستەوە بۆ چەپ ساڵی 1964، گوندی سونێ سەرچاوەی [ زۆرتر... 👁] ✖ ✖ 0 0 ✔ 68% ✍ هـ.ب. 19-10-2010 19:56:02


میــرات بەشــی دەنگەکان و فستیڤاڵە مەزنەکە – Standard Kurd\nلەلایەن ستاندار Posted on حوزه‌یران 1, 2018 3508 جار بینراوە 0 سەرنج\nئێستا چەند پارتێک ڕۆڵـی ئۆپۆزسیۆن ئەگێـڕن بەڵام هەر کە ناوی ئۆپۆزسیۆن ئەهێنـرێ ڕاستەوخۆ ناوی بزوتنەوەی گۆڕانیش ئەهێنـرێ کە ئەمەش بۆ ئەوە ئەگەڕێتەوە پێش دروست بوونـی ئەو بزوتنەوەیە لە هەرێمـی کوردستان شتێک نەبوو بەناوی ئۆپۆزسیۆن بەڵکو میـرات بەشییەکـی نیوە بە نیوەی برایانەی دابەشکردنـی سامان و خاک و داهات هەبوو لە نێوان دوو پارتـی بەناو جیاوز و بەناوەرۆک یەک هەر لە شیوازی حوکم و بنەماڵەی و هێـزی چەکدارو ….هتد بەڵام بزوتنەوەی گۆڕان هات و دەنگـی کپ کراوی خەڵکـی بە کردار لەناو پەرلەمانێکا بەرزکردەوە کە پێشتـر تەنها دەست بەرزکردنەوەو بڕیاردان بۆ هەر پرسێک بە کۆی دەنگ بوو.\nگەر ئەو حیـزبانە لە ئێستایا دوابکەون و بەزوترین کات دەست نەکەن بە “اعتصام المدنـي” ئەوا لە چەن ڕۆژی داهاتووا ئەنجامـی گزی و دزینـی دەنگەکان جێگـیـر ئەبـێ و ئەمەش سەنگـی مەحەکە بۆ بەدەنگەوە چوونـی دەنگدەر بەرەو سندوقەکانـی هەڵبـژاردنـی ئەنچومەنـی پارێزگاکان و پەرلەمانـی کوردستان کە بە تاقـی کردنەوە گەورە و بنچینەییەکە ئەناسـرێ چونکە ئەم دوو هەڵبـژاردنە ڕاستەوخـۆ گرێدراوی ژیانـی هاوڵاتییانە.\nخەباتـی مەدەنـی تەنها ووشە نییە بەڵکـو پێویستـی بە کردارە بۆیە ئەبـێ حیـزبە گزی لێکراوەکان لەڕێـی ڕایەڵەو ڕێکخستنەکانیانەوە دابەزنە ناو خەڵک و هاندەرو پشتگیـریانبـن بۆ ڕاگرتنـی کۆی کارەکانـی حکومەت و تەنانەت داخستنـی دوکان و بازاڕەکانیش بەجۆرێک حکومەت ئفلیـج بکەن کە لایەنـی کەم هەرگیـز ئەو دوو حیـزبە لە داهاتووا نەوێرن ئەم دەبەنگییەی ئەمجارە کردیان دووبارەی بکەنەوە. ئاخـر خەڵک چاوەڕوانە و گەر دڵنیابـێ کە ئەم حیـزبانە “اضعف الایمان” شەقامیشیان بۆ ڕێکناخرێ ئەوا چیتـر دەنگـی خۆیان لە هەڵبـژاردنێکا بەکارناهێنـن کە دڵنیابـن هیچ گۆڕانکارییەک ناهێنێتەوە ئاراوە.\nبڵاوکراوەی پێشووناڕەزایی دەستکاری دەنگ گەیشتۆتە کاندیدەکانی کەرکوکی یەکێتی\nبڵاوکراوەی نوێترهەڵبژارن و پێبژاردن..!\nPosted on نیسان 22, 2019 0 2100\nPosted on نیسان 28, 2019 نیسان 28, 2019 0 478\nPosted on ئایار 4, 2019 0 2022\nPosted on ئایار 12, 2019 0 577\nPosted on ئایار 17, 2019 0 138


کۆگەی گشتی ، ھەر لە گاڵتە کردن بە ترەمپەوە ھەتا شانۆگەریی ناتانیاھۆ - SAHAR KURDISH (Sorani)\nکۆگەی گشتی ، ھەر لە گاڵتە کردن بە ترەمپەوە ھەتا شانۆگەریی ناتانیاھۆ\nئه‌یلوول 28, 2018 16:39 Asia/Tehran\nدانیشتنی کۆگەی گشتیی ڕێکخراوەی نەتەوەکان و ھەمیسان شانۆگەرییەکی دیکە بە شێوازی سەرۆک وەزیرانی ڕژێمی زایونی، ڕژێمێک کە سەدان کڵاڤۆکی ناڤۆکیی ھەیەو ئەم چەکانە ھەڕەشەیەک بۆ ئاسایشتی جیھانی دێنە ئەژمارو کەچی لەسای پشتگرییەکانی ئەمریکا وەڵامی ھیچ دامەزراوەیەک ناداتەوە.\nبنیامین ناتانیاھۆ سەرۆک وەزیرانی ڕژێمی زایونی ڕۆژی پێنج شەممە لە کۆبوونەوەی ساڵانەی کۆگەی گشتیی ڕێکخراوەی نەتەوەکان، وێڕای ئاوڕدانەوە لە باسی بەرنامەی ناڤۆ کیی ئێران ، جارێکی تر وێنەگەلێکی نومایش کردو بانگەشەی کرد کە ئێران ھەروا بەردەوامە لە سەر چالاکیی پەنامەکیانەی ناڤۆکیی خۆی لە باشووری تاران دا. ناتانیاھۆ پاشان ڕەخنەی لە ھەکێتیی ئەورووپا گرت کە بۆچی ھەوڵ دەدات لەگەڵ کۆماری ئیسلامی ئێران دا ھاوکاریی بازرگانیی ھەبێت.\nئەمە چەندەمین جارە کە سەرۆک وەزیرانی تووشی وەھم ھاتووی ئیسرائیل بە نومایش دانی ھێندێک وێنە، بانگەشەگەلێک دژی ئێران و چالاکییە ناڤۆکییە ئاشتیانەکانی دەھێنێتە ئاراوە. ناتانیاھۆ لە نومایشەکە پێشووی دا لە سیھەمی ئاپریلی ٢٠١٨ کۆمەڵێک وێنەو سی دی و کاغەزی لە بەر چاوی کامێراکان پیشان داو بانگەشەی کرد کە گوایە ئێران بەرنامەی نھێنیانەی ھەیە بۆ چێکردنی چەکی ناڤۆکی. دوای ئەو شانۆ گاڵتەجاڕانەیەی، ناتانیاھۆ داناڵدترەمپی سەرۆک کۆماری ئەمریکا ڕازی کرد کە لە ڕێککەوتنی ناڤۆکیی بەرجام بکشێتەوە. ئێستاکە دوای تێپەڕینی نزیکەی چوارمانگ و نیو بە سەر ڕێککەوتنی ناڤۆکی بەرجامی بە بێ ئەمریکاو تەریک کەوتنەوەی ئەو وڵاتە، کۆمەڵگای جیھانی ھەروا سوورن لە پشتگری کردنی ڕێککەوتنی ناڤۆکیی بەرجام و دان بەوەدا دەنێن کە ئێران پێبەندی بەڵێنەکانیەتی و لای نەداوە. تاکە سەرچاوەی تاقیکردنەوەی ئێران لە بارەی بەرنامە ناڤۆکییەکەی ھەمان ناوەندی نێونەتەوەیی وزەی ناڤۆکییە کە ھەتا ئێستا دوانزە جار پێبەند بوونی ئێران بە ڕێککەوتنی ناڤۆکیی بەرجامی پشتڕاست کردووەتەوە.\nئامانجێکی ھاوبەش لە پشت پەردەی ھەرواوھوریاسازکردنەکەی ترەمپ و نومایشەکانی گاڵتەجاڕانەی ناتانیاھۆدا لە ئارادایە و ئەویش تەریک خستنەوەی ئێران لە جیھاندایە، بەڵام ھەر چەند ڕۆژێک لەمەوبەر بوو کە کاتێک ترەمپ لە بارەی ئێران و دەستھاتەکانی لە کۆگەی گشتیی ڕێکخراوەی نەتەوەکان قسەی دەکرد، سەرکردەکانی وڵاتانی جۆربەجۆر پێیان ڕابوارد . دوای ئەم پێ ڕابواردنە لە کۆبوونەوەی ئەنجومەنی ئاسایشتی ڕێکخراوەی نەتەوەکانیش ترەمپ ھەوڵی دا ھەتا بە ھەڕەشەو گوڕەشە ئەورووپییەکان بۆ تەریک خستنەوەی ئێران ڕ ەزامەند بکات، بەڵام چواردە ئەندام لە پانزە ئەندامە ھەمیشەیی و ناھەمیشەییەکەی ئەنجومەنی ئاسایشت پشتگریی ڕێککەوتنی ناڤۆکیی بەرجامیان کرد و جارێکی تر ئەمە ئەمریکاکەی ترەمپ بوو کە بە یەکجاری تەریک کەوتەوە. ھەر لەم بوارەدا بڵاوکراوەی ئەمریکیی تایم نووسی: ھەوڵی دەوڵەتی ترەمپ بۆ تەریک خستنەوەی ئێران لە ڕێکخراوەی نەتەوەکان ئەنجامی بە پێچەوانەی لێ کەوتەوە.\nئەم بڵاوکراوە ئەمریکییە پێکھاتنی کۆبوونەوەی ئەنجومەنی ئاسایشتی بە سەرۆکایەتیی ترەمپ و لێدوانە توندەکەی ناوبراو دژی ئێرانی بە بێ ئەنجام زانیوەو نووسیویەتی: دوای کۆتایی ھاتنی لێدوانەکەی ترەمپ لەو دانیشتنەدا، وڵاتانی دیکە دەستیان کرد بە ڕەخنەگرتن لە کشانەوەی ئەمریکا ڕێککەوتنی ناڤۆکیی بەرجام.\nڕۆژی چوارشەممە دوای دانیشتنەکەی ئەنجومەنی ئاسایشت، ١٢٠ ئەندامی بزوتنەوەی بێ لایەنەکان لە بەڵگەنامەیەک دا پشتگرییان لە ڕێککەوتنی ناڤۆکیی بەرجام کردو چەکە ناڤۆکییەکانی ڕژێمی ئیسرائیلیان ئیدانە کردو وێڕای ئاماژە کردن بە مەترسیی ئەو چەکانە لە ناوچەی ڕۆژھەڵاتی ناڤین و واوەتر لەوەش، پەیوەست بوونی ئەم ڕژێمە بە پەیمانی قەدەغەی پەرە پێ دانی چەک و چۆڵی ناڤۆکی ناسراو بە « ئێن پی تی»یان داوا کرد.\nھەراوھوریای داناڵد ترەمپی سەرۆک کۆماری ئەمریکاو نومایشە پڕ لە گاڵتەجاڕییەکەی ناتانیاھۆی سەرۆک وەزیرانی ڕژێمی منداڵکوژی زایونی لە لێدوانەکەی ڕۆژی پێنج شەممەی لە کۆگەی گشتیی ڕێکخراوەی نەتەوەکان تەنیا لە لایەن نوێنەرانی ئەمریکاو ئیسرائیلەوە پێشوازی لێ کراو چەپڵەیان بۆ لێدان و ئەمەش وا دەر دەخات کە تازە کۆمەڵگای جیھانی بەو ھەراومەزاتە ناخەڵەتێن. چەکە ناڤۆکییەکانی ئیسرائیل مەترسییەکی بەبڕشتانەن بۆ جیھان و ئەو جۆرە چەواشە کاریانەش ترەمپ و نماتنانیاھۆ بە ئامانجەکانیان ناگەیەنن.


هۆشدارییه‌كی تووند له تره‌مپه‌وه بۆ ئێران\n1026 جار خوێندراوەتەوە کات05:20 بەروار14-05-2019\nسه‌رۆكی ئه‌مریكا، دۆناڵد تره‌مپ ئاشكرایكرد ئه‌گه‌ر بێت و ئێران هه‌ر هه‌نگاوێك له‌به‌رامبه‌ر ئه‌مریكادا بهاوێژێت، ئه‌وا وه‌ڵامه‌كه‌ی به شێوه‌یه‌كی "قورس" وه‌رده‌گرێت.\nدۆناڵد تره‌مپ له میانی میواندارییكردنی سه‌رۆكوه‌زیرانی هه‌نگاریا، ڤیكتۆر ئۆربان له كۆشكی سپی، روونكردنه‌وه‌ی سه‌باره‌ت به گرژییه‌كانی نێوان ئه‌مریكا و ئێران دا.\nتره‌مپ جه‌ختی له‌وه‌كرده‌وه كه به تێپه‌ڕینی كات ئه‌وه روونده‌بێته‌وه كه گرژییه‌كانی وڵاته‌كه‌ی له‌گه‌ڵ ئێران به كوێ ده‌گات و رایگه‌یاند: "له داهاتوودا ده‌بینین چی له‌گه‌ڵ ئێراندا رووده‌دات. ئه‌گه‌ر شتێك بكه‌ن، ئه‌مه هه‌ڵه‌یه‌كی زۆر خراپ ده‌بێت. ئه‌گه‌ر له‌دژی ئه‌مریكا شتێك ئه‌نجامبده‌ن، وه‌ڵامه‌كه‌ی قورس ده‌بێت".\nسه‌رۆكی ئه‌مریكا هه‌نگاوه‌كانی ئه‌م دواییه‌ی ئێرانی به "هه‌ڕه‌شه ئامێز" ناوبرد و هه‌فته‌ی رابردووش له لێدوانێكدا له كۆشكی سپی، به‌شێوه‌یه‌كی ناڕاسته‌وخۆ هه‌ڕه‌شه‌ی له ئێران كردبوو، هاوكات ئاماده‌یی خۆی بۆ گفتوگۆ له‌پێناو رێككه‌وتننامه‌یه‌كی نوێی ئه‌تۆمی له‌گه‌ڵ سه‌ركرده ئێرانییه‌كاندا ده‌ربڕیبوو.\nله‌لایه‌كی دیكه‌وه دۆناڵد تره‌مپ ئاشكرایكرد له كۆتایی مانگی حوزه‌یراندا و له په‌راوێزی لووتكه‌ی G20دا كه له ژاپۆن به‌ڕێوه‌ده‌چێت، له‌گه‌ڵ سه‌رۆكی روسیا ڤلادیمیر پوتین و سه‌رۆكی چین، شی جینگ-پینگ كۆده‌بێته‌وه.\nتره‌مپ باسی له‌وه‌كرد هیچ سه‌رۆكێكی وڵاته‌كه‌ی له‌و توندتر نه‌بووه به‌رامبه‌ر به روسیا و سه‌ره‌ڕای ئه‌وه‌ش دیسان ره‌خنه‌ی زۆری له‌وباره‌یه‌وه ئاڕاسته ده‌كرێت.\nسه‌باره‌ت به بازرگانیی له‌گه‌ڵ چین، تره‌مپ پێی وابوو كه كۆبوونه‌وه‌كه‌ی له‌گه‌ڵ شی جینگ-پینگ له ژاپۆن گرنگ ده‌بێت و گوتی: "ئومێده‌وارم ئه‌م كۆبوونه‌وانه به‌سوود بن".


دووچاوەکی لەسەر بنەمای خواستی ڕەگەزی - ویکیپیدیا، ئینسایکڵۆپیدیای ئازاد\nدووچاوەکی لەسەر بنەمای خواستی ڕەگەزی\n(ڕەوانەکراوە لە سێکشواڵیزمەوە)\nبۆ دووچاوەکیکردن لەسەر بنەمای ڕەگەز، سێکسیزم ببینە.\nسێکشواڵیزم پێکھاتووە لە ڕق بەرامبەر خەڵکی لەبەر ڕەفتارە سێکسییەکانی کەسێک. بە واتای مامەڵەکردنێکی نا ئاسایی و دەمارگیریانە بەرامبەر بە تاکەکەس یان کۆمەڵێک لەسەر بنەمای ڕەگەزە سێکسیە ڕاستەقینەییەکەی یان ڕەگەزی ویسترای کەسکە. ئەم جیاکارییە ھەموو کۆمەڵە و جۆرە ڕەگەزەکان دەگرێتەوە وەک (ڕەگەز ئاسایی، ڕەگەز گۆراو "سێکس گۆراو، دوو ڕەگەز، ھاوڕەگەز و ھتد).\nزۆربەی کات جیاکاری ڕەگەزی (سێکسی) لە بوارەکانی ھەلی کار و دەستکەوتنی کاردا بەرجەستە دەبێت، زۆرجار لەڕێی مەیل و ویستێکی زۆر بەرامبەر بە کەسانی ڕەگەز ئاسایی و جیاکاری دەکرێت لەسەر ئەو بنەمایە دژ بە کەسانی ھاوڕەگەز و دوو ڕەگەزەکان. لە ھەندێک باردا جیاکاری بەرامبەر بە ڕەگەز ئاساییەکانیش دەکرێت بە ھەمان شێوە بۆیە دیاردەی جیاوازی کردن سێکسی دەستەواژەی (پێشداوەری سێکسی) بۆ بەکاردێت. جیاکاری سێکسکی ھاوتا نییە لەگەڵ دەستەواژەی (ترس لە ھاوڕەگەزەکان - ھۆمۆفۆبیا).\nبە پێی لێکۆڵینەوەکان جیاکاری سێکسی ناکرێت تەنھا لەسەر ئاستی تاکەکەسی بەڵکو کلتور و پێشیەنەیەکی کۆنتری ھەیە کە بۆتە ھۆی دانانای ڕەگەزە ئاساییەکان بە باشتر و پەسەندتر بەرامبەر بە ڕەگەزە سێکسییەکانی دیکە و جیاکاری سێکسی بە توندوتیژییەکەی بنیادی دادەنرێت.\nپێناسەی جیاکاری سێکسی بەم جۆرە دەکرێت: باوەڕێک یان بیروڕایەکە کە ڕەگەزێکی سێکسی یان ھەڵسوکەت و مامەڵییەکی سێکسی بە باشتر و دروستتر تەماشادەکرێت لە ناو ھەموو ئەوانی تردا. کە زۆرجار (ڕەگەز ئاسایی – Heterosexuality: کەسانی کە لەگەڵ ڕەگەزی بەرامبەریان دا دەبن) تەنھا بە ئاسایی، سروشتی و ڕەوشتیی تەماشادەکرێت.\n" ھەندێک کەس دەڵێن کە بابەتی ناسنامەی ڕەگەزیی و ویستی سێکسی دوو بابەتی ھەستیار و گرنگن و من لەوە تێدەگەم. وەک زۆربەی ھاوتەمەنەکانی سەردەمی من باسی ئەم بابەتانەم نەدەکرد لە کاتی گەورە بوون و گەنجیم دا بەڵام فێربووم کە بابەتەکە بوروژێنم و گفتووگۆی لەسەر بکەم چونکە بەھۆی ئەم بابەتەوە ژیانی چەندین کەس لە مەترسیدایە. بە پێی پەیماننامەی نەتەوە یەکگرتووەکان و ڕاگەیاندنی جیھانی مافەکانی مرۆڤ، ئەرکی ئێمەیە پارێزگاری لە مافەکانی ھەموو مرۆڤایەتی بکەین لە سەرتاسەری جیھان دا." بان کی مۆن، سکرتێری گشتی نەتەوە یەکگرتووەکان، لەبەردەم دەستەی مافی مرۆڤ ٧ ئاداری ٢٠١٢.\nنەتەوە یەکگرتووەکان چەندین ھەوڵی داوە بۆ بەگژداچووەنەوەی جیاکاری سێکسی لەسەر بنەمای ناسنامە و شێوازی ھەڵسووکەتی سێکسی. نەبوونی یاسای تایبەت بە پاراستنی ڕەگەزیی دەکرێت چەندەھا ھاوڕەگەزی مێ، ھاوڕەگەزی نێر، دوو ڕەگەز و ڕەگەز گۆردراو لە تەمەن و شوێنی جیاوازدا بخاتە ژێر مەترسیی ھێرش کردنە سەر مافە مرۆڤایەتییەکانیان و جیاکارییان بەرامبەر بکرێت لە بازاری کار، قوتابخانە، نەخۆشخانە و شوێنە گشتییەکان دا. ھەروەھا دووچاری مامەڵەی ناتەندروستی خێزانی، بێ ڕێزی، دەستدرێژی سێکسی، ئەشکەنجە و کوشتنیش ببنەوە.\nلە نزیکەی ٧٦ وڵاتی جیھان دا، یاسا جیاکارییەکان پەیوەندی نێوان ڕەگەزە یەکچوونەکان و ھاوتاکان قەدەغە و تاوانبار دەکات و ئەگەری دەست بەسەرکردن، دادگای کردن، بەندکردنیان ھەیە، تەنانەت سزای مردن بەسەریان دا دەچەسپێت لە پێنج وڵاتی جیاوازدا.\nپاراستی ڕەگەزە جیاوازەکان لە توندوتیژی و جیاکاری پێویستی بە دانان و چەسپاندنی یاسای ناوخۆیی و نێودەوڵەتی نوێ نییە بەڵکو لێکتێگەیشتن و پابەند بوون بە یاسای نەتەوە یەکگرتووەکان لەلایەن وڵاتانەوە ناساندن و دانپێدانە بە مافە ڕەگەزی و سێکسییەکان. ئەرکە یاساییەکانی وڵاتان بەرامبەر بە ھەموو مرۆڤەکان بە وردی باس کراوە لە ڕاگەیاندنی جیھانی مافەکانی مرۆڤی نەتەوە یەکگرتووەکان کە "ھەموو مرۆڤێک، بێ جیاوازی و گەڕانەوە بۆ ڕەگەز (سێکس) و ناسنامەی سێکسی خاوەنی ئەم مافانەن (مافی ژیان، ڕێز، ئاسایش، تایبەتمەندێتی، ئارامی، مافی ئەشکەنجەنەدان، دەستبەسەر نەکردنی زۆردارانە، مافی جیاکاری نەکردن، مافی ئازادی بیروڕا و مافی بە کۆمەڵە بوون و کۆبوونەوەی ئاشتیانە)." ئەرکی سەرەکی یاسا نێودەوڵەتییەکان بۆ پاراستی مافەکانی مرۆڤ تایبەت بە (ڕەگەزی ئاسایی، ھاوڕەگەزە مێییەکان، ھاوڕەگەزە نێرەکان، دوو ڕەگەزەکان و ئەوانی دی) بریتییە لەم خاڵانەی خوارەوە:\nپاراستنی تاکەکان لە توندوتیژی کە لەلایەن دژە ھاوڕەگەزەکان و دەمارگیرە ڕەگەز ئاساییەکانەوە ئەنجام دەدرێت.\nقەدەغەکردنی (ئەشکەنجە، مامەڵەی توندوتیژ، مامەڵەی نامرۆڤانە و سووکایەتی کردن بە شکۆمەندی مرۆڤەکان).\nھەڵ وەشاندنەوەی یاساکانی تاوانبارکردنی ھاوڕەگەزە سێکسییەکان.\nقەدەغەکردنی جیاکاری لەسەر بنەمای ناسنامەی سێکسی.\nپاراستنی ئازادیی بیروڕا و بەژداری کردن لە کۆمەڵە و ناوەندە کۆمەڵایەتییە ئاشتیخواز و ناتوندوتیژەکان بۆ ھەموو جۆرە ڕەگەزە سێکسییەکان.\n^ Berry, John, "Sexual Orientation Discrimination in the Current State of the Law (2017) ٢٢ی حوزەیرانی ٢٠١٩ لە وەیبەک مەشین، ئەرشیڤ کراوە."\n^ Matlin, Margaret W. , Ph.D. , "The Psychology of Women", (2004)\nوەرگیراو لە «https://ckb.wikipedia.org/w/index.php?title=دووچاوەکی_لەسەر_بنەمای_خواستی_ڕەگەزی&oldid=899348»\nدواجار لە ١٢:٤٠ی ٤ی شوباتی ٢٠٢٢ دەستکاری کراوە\nئەم پەڕەیە دواجار لە ١٢:٤٠ی ٤ی شوباتی ٢٠٢٢ نوێ کراوەتەوە.


زانست – پەڕە 100 – Knwe.org\nسەرەکی » زانست (پەڕە 100)\nگرنگترین سووده‌كانی دارچینی\n01/04/2018\tزانست, كه‌شتی نوح\n١. دارچینی به‌سه‌رچاوه‌یه‌كی سه‌ره‌كی پاراستنی مرۆڤ داده‌نرێت له نه‌خۆشیه‌كانی دڵ. ٢. یارمه‌تی كۆنتڕۆڵكردنی شه‌كری خوێن ده‌دات‌و هه‌ر ئه‌مه‌شه وای كردوه كه به‌كاربهێنرێت وه‌كو سه‌رچاوه‌یه‌ك بۆ خۆپاراستن له نه‌خۆشی شه‌كره. ٣. خواردنی دارچینی یارمه‌تی چالاككردنی مێشك ده‌دات و كاردانه‌وه‌كانی خێراتر ده‌كات. ٤. دارچینی به یه‌كێك له گرنگترین ڕێگاكانی خۆپاراستن له نه‌خۆشی شێرپه‌نجه داده‌نرێت 228 جار بینراوە\nزه‌وییه‌كی زه‌به‌لاح له ده‌ره‌وه‌ی كۆمه‌ڵه‌ی خۆره\nزاناكانی په‌یمانگای زانسته‌كانی زه‌وی‌و هه‌ساره‌كان له په‌یمانگای ته‌كنه‌لۆژیی تۆكیۆ،له نزیك كۆمه‌ڵه‌ی خۆر (15) هه‌ساره‌ی نوێیان دۆزییه‌وه كه به‌ده‌وری ئه‌ستێره‌یه‌كی بچووكی سارددا ده‌سوڕێنه‌وه كه به گرگنی سوور ناسراوه. ئه‌و زانایانه له‌نێو ئه‌و هه‌سارانه‌دا هه‌ساره‌یه‌كی زه‌به‌لاح(super-Earth)ێكیان دۆزیووه‌ته‌وه كه هاوشێوه‌ی زه‌وییه و ناویان ناوه (K2-155d)و پێشبینی ده‌كه‌ن كه ئاو له دۆخی شلدا له‌سه‌ر ڕووه‌كه‌ی هه‌بێت و ئه‌گه‌ری ئه‌وه‌شی هه‌یه كه شێوه‌یه‌كی ژیانی تێدا ...\nنیشانه و هۆكار و چاره‌سه‌ری كه‌می خوێن\nخوێن له‌شله‌ی پلازماو خانه‌ی خوێن پێكھاتوه ، خانه‌كانیش له سێ جۆر پێك هاتوه خرۆكه‌ی سپی . خرۆكه‌ی سور . په‌ڕه‌كانی خوێن كه خرۆكه‌سوره‌كانی خوێن به‌رپرسن له گه‌یاندنی ئۆكسجین بۆ خانه‌كانی له‌ش.ئه‌م خڕۆكانه مادده‌یه‌كی پڕۆتینیان تێدایه كه‌پێی ده وترێت (ھیمۆ گڵۆبین ) له‌كاتێكدا ھیمۆگلۆبین توانای گه‌یاندنی ئۆكسجین ده‌به‌خشێت به خرۆكه سوره‌كان بۆ خانه‌كانی له‌ش . زۆرێك له خرۆكه سور و سپیه‌كان ...\nچاوی ده‌ستكردیش داهێنرا\nزانیایانی سویسرا، به سوود وه‌رگرتن له گه‌شه‌ی ته‌كنه‌لۆژیا، ئامێرێك دروست بكه‌ن كه ده‌كرێ وه‌ك چاوی ده‌ستكرد سوودی لێ ببینرێت، ئامێره‌كه یارمه‌تیده‌ری تۆڕی بینایی چاو ده‌بێت و بۆ ئه‌و كه‌سانه به‌كار دێت كه تۆڕی چاویان زیانی زۆری به‌ركه‌وتووه و به‌ره‌و نابینانی درۆن. ئامێره‌كه له چاوی مرۆڤدا ده‌چێنرێت و كێشه‌كانی تۆڕی بینایی چاره‌سه‌ر ده‌كات و ئاستی بینینیشی له ئاستی بینیی سرۆشتی مرۆڤ ...\nله فۆر جی-ه‌وه بۆ شه‌ش جی\nوه‌زیری پیشه‌سازی و ته‌كنه‌لۆژیای چین ئاشكرایكرد كه زانایانی وڵاته‌كه‌ی چه‌ند مانگێك له‌مه‌وبه‌ر به سه‌ركه‌وتوویی كاری په‌ره‌پێدانی نه‌وه‌ی شه‌شه‌می ته‌كنه‌لۆژیا 6Gیان ته‌واو كردووه له كاتێكدا هێشتا له زۆرینه‌ی وڵاتانی جیهان سوود له نه‌وه‌ی چواره‌می ته‌كنه‌لۆژیا 4G وه‌رده‌گیرێت. به‌م هه‌نگاوه‌ش هه‌م ئینته‌رنێت به كوالیتییه‌كی زۆر به‌رزتر ده‌كه‌وێته خزمه‌ت مرۆڤایه‌تی و هه‌م ئامێره زیره‌كه‌كانیش چه‌ندین خزمه‌تگوزاری تری گرنگیان تێدا ده‌سته‌به‌ر ده‌بێت. 249 جار بینراوە\nستیڤن هۆکینگ، زانای بلیمەتی فیزیای تیۆری بەریتانی کە بەهۆی نەخۆشیەکی دەگمەنی لە کارکەوتنی سیستمی دەماریی دووچاری لەکارکەوتنی تەواوی جەستەیی ببوو، چەندین کتێبی بڵاوکراوەی هەبوو لەسەر نهێنیەکانی گەردوون، كۆتایی هەفتەی رابردوو لە تەمەنی 76 ساڵیدا کۆچی دوایی کرد. لە لایەن زۆربەی خەڵکەوە بە مەزنترین زانای زیندووی جیهان دادەنرا، هۆکینگ جگە لەوە گەردوونناس، ئەستێرەناس، بیرکاریزان و نووسەری ژمارەیەك کتێبە لە ناویاندا کتێبی ...\nمانگ له زه‌وییه‌وه دروست بووه\nبه‌پێی توێژینه‌وه‌یه‌ك مانگی پاشكۆی زه‌وی به‌ر له 4 ملیار ساڵ له زه‌وییه‌وه دروست بووه. زانایانی زانكۆی كالیفۆرنیا ده‌یڤیس له دوای توێژینه‌وه‌یه‌كیان ئاماژه‌یان به‌وه داوه كه مانگ له دوای خۆپێداكێشانی هه‌ساره‌یه‌كی تازه دروست بوو به زه‌ویدا به‌ر له (4.5) ملیار ساڵ پێش ئێستا دروست بووه. ئه‌و زانایانه له‌و بڕوایه‌دان كه خۆپێداكێشانه‌كه ئه‌وه‌نده به‌هێز بووه كه به‌س بووه بۆ دروستبوونی هه‌ورێك كه ...\nدیمه‌نی پێچانه‌وه‌ی نامه‌یه‌ك و خستنه ناو شووشه‌یه‌ك و بدرێت به‌ده‌م ئاوه‌وه و دۆزینه‌وه‌ی له‌لایه‌ن كه‌سێكی نه‌ناسراوه‌وه ته‌نیا له فیلم و فیلمه كارتۆنییه‌كان بینراوه، به‌ڵام چیرۆكی دۆزینه‌وه‌ی نامه‌یه‌ك كه 131 ساڵ له‌مه‌وبه‌ر خراوه‌ته شووشه‌یه‌كه‌وه زۆر له دیمه‌نی ناو كارتۆنه‌كان سه‌رسامكه‌رتر ده‌بێت. «تونیا ئیڵمان» و «كیم ئیڵمان» هاوژینی یه‌كترن، ڕۆژێك تونیا له كه‌نار ده‌ریایه‌كی خۆرئاوای وڵاتی ئوستوراڵیا پیاسه ده‌كات، له‌ناكاو شووشه‌یه‌كی كۆن ...\nفرۆكه‌یه‌ك به وزه‌ی ئه‌تۆم كارده‌كات\nڕه‌نگه چه‌مكی نوێی فڕۆكه‌ی خاوه‌ن ته‌كنه‌لۆجیای ئه‌تۆمیی شۆڕشێك بێت له‌بواری گه‌شت كردن بۆ مه‌ودای درێژ، به‌و پێیه‌ی كه خێراییه‌كه‌ی له‌سه‌روو ده‌نگه‌وه‌یه، جگه له‌وه‌ش ئه‌و جۆره فرۆكانه هاورێی ژینگه‌ن. ئه‌م پرۆژه‌یه كاتێك ده‌ستی پێكرد كه كۆمپانیای(ئۆسكار فینالس)ی ئیسپانیی نمونه‌یه‌كی نوێی ( فرۆكه‌ی ئه‌تۆمیی) دیزاین كرد كه هاوشێوه‌ی كه‌شتیی فه‌زاییه، به‌شێوه‌یه‌ك ئه‌م فرۆكه‌یه ده‌توانێت به شێوه‌یه‌كی پێوانه‌یی كات كورت بكاته‌وه، به‌و جۆره‌ی ...\nسەلام هانەدنی «منداڵه‌كه‌م هه‌موو گیانی ده‌خوراو بوو بوو به لیر، هه‌رچی دكتۆرم برد چاره‌ی نه‌بوو، ئێستا به‌شكم له‌م گه‌ڕاوه چاك بێته‌وه» ئه‌مه قسه‌ی هه‌ردی عه‌بدوڵڵا بوو كه له شاری سلێمانییه‌وه منداڵه‌كه‌ی هێنابوو بۆ خورماڵ. هه‌ردی بۆ نیقاش وتی «پێشتر چه‌ند خزم و كه‌سێكمان سه‌ردانی ئێره‌یان كردووه و زۆر سودیان لێوه‌رگرتووه، بۆیه منیش ئومێدم هه‌یه منداڵه‌كه‌م چاك ببێته‌وه». له ناحیه‌ی خورماڵ ...\nلاپەرە 100 لە 121« سەرەتا...708090«9899100101102\t»\t110120...کۆتا »


باشتر كردنی په‌یوه‌ندییه‌كان له‌گه‌ڵ ئه‌مریكاش، ڕێگای ده‌رباز بوونی كۆماری ئیسلامی نییه – کۆمەڵە\nئه‌م ڕاستییه به ڕوونی هه‌ستی پێده‌كرێ كه هاوسه‌نگیی هێز له نێوان كۆماری ئیسلامی و جه‌ماوه‌ری بێبه‌ش و سته‌ملێكراوی كۆمه‌ڵگا، به قازانجی به‌ره‌ی خه‌ڵك گۆڕاوه. له لایه‌كه‌وه ڕژیم، ستراتێژییه‌كی ڕوونی بۆ به‌ره‌نگاربوونه‌وه له‌گه‌ڵ ئه‌و قه‌یرانانه‌ی كه له‌گه‌ڵی ڕووبه‌ڕوو بووه‌ته‌وه نییه و له لایه‌كی دیكه‌شه‌وه، به‌كارهێنانی هێزی سه‌ركوتی ڕژیم، جه‌ماوه‌ری ناڕازی چاوترسێن ناكات. ئه‌م گۆڕانكارییه، به‌ڵام، یه‌ك شه‌وه ڕووی نه‌داوه و به‌رهه‌می كێشمه‌كێشی درێژخایه‌نی بواره جۆراوجۆره‌كانی خه‌باتی سیاسی و چینایه‌تییه له ئێران. ئه‌گه‌ر له مانگی به‌فرانباری ٩٦ه‌وه به‌ره‌و ئه‌ملا، گۆڕانی هاوسه‌نگیی هێز تا ڕاده‌یه‌ك هه‌ستی پێده‌كرا، له‌ئێستادا ئیتر، بووه‌ته حه‌قیقه‌تێكی حاشاهه‌ڵنه‌گر. زۆرێك، له‌گه‌ڵ ئه‌وه‌یكه ئه‌م ڕاستییه‌ش قه‌بووڵ ده‌كه‌ن، به‌ڵام هۆگری ئه‌وه‌ن كه ئه‌م بابه‌ته بۆ گوشاره‌كانی ئه‌مریكا و گه‌مارۆی ئابووریی سه‌ر كۆماری ئیسلامی بگه‌ڕێننه‌وه. لایه‌نگرانی ئه‌م هه‌ڵسه‌نگاندنه هه‌ڵه‌یه، ئه‌وه‌یكه له ناخی ئه‌م كۆمه‌ڵگایه‌دا له ئارا دایه، نابینن و یان له ڕاستیدا، نایانهه‌وێ بیبینن. با بواره جۆراوجۆره‌كانی ئه‌م هه‌ڵسه‌نگاندنه، زیاتر شی بكه‌ینه‌وه.\nگوشاره‌كانی ناسراو به “زۆرترین“ی ده‌وڵه‌تی ئه‌مریكا، هاوكات هه‌م له‌سه‌ر كۆماری ئیسلامی قورسایی ده‌كات و هه‌م له‌دژی زۆربه‌ی خه‌ڵكی ئێرانیشه. تا ئه‌و جێگایه‌ی كه به كۆماری ئیسلامیه‌وه په‌یوه‌ندی هه‌یه، هه‌روه‌ك ئاماژه‌ی پێكرا، ئامانجه‌كه، سنوورداركردنی زێده‌خوازیی ڕژیمه له ئاستی ناوچه‌كه‌دا، نه‌ك به‌شخوازیی ڕژیم. داسه‌پاندنی ئه‌م گوشارانه، تا ئێستاشی، ئاكامی به‌رچاوی لێكه‌وتووه‌ته‌وه و به‌هۆیه‌وه، سازش و پاشه‌كشه‌ی زیاتریش، له ئارا دایه.\nبه‌ڵام تا ئه‌و جێگایه‌ی كه به كرێكاران و جه‌ماوه‌ری هه‌ژاری ئێرانه‌وه په‌یوه‌ندی هه‌یه، گه‌مارۆی ئابووریی، هه‌م هه‌ژاریی له نێو خه‌ڵكدا په‌ره پێداوه و هه‌م به كۆماری ئیسلامی ئیمكانی فریوكاری و خۆمه‌زڵووم كردنی داوه. هه‌ربۆیه گوشاره ئابوورییه‌كانی ئه‌مریكا بۆ ناچار كردنی كۆماری ئیسلامی به سازشی بابه‌تی، هۆكاری ئه‌و گۆڕانكارییه نین، كه ئێمه، به گۆڕینی هاوسه‌نگیی هێز به قازانجی به‌ره‌ی خه‌ڵك، له‌قه‌ڵه‌می ده‌ده‌ین. قه‌یرانی ئابووریی كۆماری ئیسلامی به گه‌مارۆكانی ئه‌مریكا ده‌ستی پێنه‌كردووه و به هه‌ڵوه‌شاندنه‌وه‌ی ئه‌م گه‌مارۆیانه‌ش چاره‌سه‌ر نابێت.\nله‌ڕاستیدا، له مانگی به‌فرانباری ٩٦ه‌وه به‌ره‌و ئه‌ملا، كۆمه‌ڵگای ئێران چووه‌ته قۆناغێكی تازه‌وه. قۆناغێك كه تێیدا جه‌ماوه‌ری ناڕازی، چاوترسێنی داسه‌پاندنی سه‌ركوتگه‌رییه‌كانی ڕژیم نابن و هیوایه‌كیان به ئیسلاحی ڕژیم نییه و وه‌دی هاتنی خواست و داخوازییه‌كانیان، به جیدی په‌یگیری ده‌كه‌ن. قۆناغێك كه فاكته‌ری وشیاری به‌سه‌ر فاكته‌ری تووڕه‌یی و هه‌ستی كاتی‌دا، زاڵه. قۆناغێك كه تێیدا خه‌باتی كرێكاری و جه‌ماوه‌ری په‌یوه‌سته‌ن و جه‌ماوه‌ری ناڕازی، له هه‌ر سه‌ركه‌وتنێك، بۆ سه‌ركه‌وتنێكی دیكه، هێز وه‌رده‌گرن. قۆناغێك كه تێیدا هه‌نگاو به هه‌نگاو له پێكهاتنی ڕێكخراوی جه‌ماوه‌ری نزیك ده‌بینه‌وه، ڕێبه‌ران و كه‌سایه‌تیی كارامه‌تر به كۆمه‌ڵگا ده‌ناسرێت، قۆناغێك كه به‌ستێنه بابه‌تییه‌كانی گه‌شه‌ی ڕه‌وتی ڕادیكاڵ و چه‌پ و لێك نزیك بوونه‌وه‌یان، به‌هێزتر ده‌بێت. هاوپشتی كرێكاران سه‌نعه‌تی فولاد، پێترۆشیمی و نه‌وت و نه‌یشه‌كه‌ری هه‌فت ته‌په، كرێكارانی ڕێگه‌ی ئاسنی سه‌رتاسه‌ری له به‌شه جۆراوجۆره‌كان، تێپه‌ڕ بوونی موعه‌لیمان له ناوه‌ندی پیشه‌یی و هه‌نگاو هه‌ڵگرتن به‌ره‌و شۆراكانی خه‌بات و گه‌لێك نموونه‌ی دیكه، له تایبه‌تمه‌ندییه‌كانی ئه‌و باروودۆخه تازه‌یه‌ن كه خوڵقاوه. له‌خۆڕا نییه كه هێزه‌كانی ئۆپۆزیسیۆنی بورژوازیی كۆماری ئیسلامی، بۆ به‌رده‌وام بوونی گوشاره‌كانی ئه‌مریكا، سه‌ر و ده‌ستی خۆیان ده‌شكێنن. ئه‌وان به پێی غه‌ریزه و به ئه‌زموون بۆیان ده‌ركه‌وتووه كه گوشار و گه‌مارۆ ئابوورییه‌كان، ئه‌گه‌ر توندتر ببنه‌وه، ده‌توانن ببنه هۆی گۆڕینی ده‌سه‌ڵات له‌سه‌ره‌وه و یان ده‌ست به ده‌ست بوونی ده‌سه‌ڵات له باڵێكی بورژوازییه‌وه بۆ باڵێكی دیكه. كه‌وابوو زۆر ئاساییه كه ئه‌وان له ترسی زه‌بری شۆڕش، په‌نا بۆ ئه‌مجۆره ڕه‌وتانه به‌رن.\nبه‌ڵام ئه‌م باروودۆخه نوێیه، ئه‌و ئیمكانه ده‌خوڵقێنێ كه ڕه‌وتی حه‌ره‌كه‌تی خه‌باتی ئێستا، توندتر بێته‌وه و وڵامدانه‌وه به پێداویستییه‌كانی ئه‌م قۆناغه نوێیه ده‌خاته ده‌ستووری كارییه‌وه. بۆ نموونه، بۆ ڕوون كردنه‌وه‌ی داخوازییه‌كان، پێویسته هه‌وڵ بدرێت تا خه‌باتی كرێكارانی نه‌یشه‌كه‌ری هه‌فت ته‌په، ببێته هۆی سه‌ركه‌وتنی دڵخوازی كرێكاران، كه به‌رده‌وام له درووشمه‌كانیان دا خۆی نیشان ده‌دات. پێویسته هه‌وڵ بدرێت كه كرێكارانی شیركه‌تی فولاد به خواسته‌كانیان بگه‌ن و حه‌قده‌سته دواخراوه‌كانیان وه‌ربگرن و به‌ربه داخرانی ئه‌م ناوه‌نده‌ی به‌رهه‌مهێنان بگرن. پێویسته خه‌باتی جه‌ماوه‌ری دژبه گرانی و كه‌موكوڕی، باشتر بوونی باردووۆخی گوزه‌رانی جه‌ماوه‌ری خه‌ڵكی، لێبكه‌وێته‌وه. له‌گه‌ڵ هه‌مووی ئه‌وانه و له ئاكامی پێشڕه‌وی و سه‌ركه‌وتنی ئه‌م خه‌باته‌دا، پێویسته هه‌وڵ بدرێت تا ڕێكخراوه كرێكارییه‌كانی ئێستا، به كۆبوونه‌وه‌ی گشتی كرێكاران، پشت ببه‌ستن. به تێگه‌یشتنی درووست له باروودۆخی گۆڕاوی ئێستا، پێویسته بۆ پێكهێنانی ڕێكخراوه جه‌ماوه‌رییه‌كانی دیكه، قۆڵ هه‌ڵماڵین. هاوكات، وه‌ختی ئه‌وه‌یه كه ژنانی ئازاده، خۆیان له زنجیری حیجابی زۆره‌ملێ ڕزگار بكه‌ن، ده‌رگاكانی ستادیۆمه‌كان به‌ره‌وڕووی خۆیان بكه‌نه‌وه، ماڵبه‌تاڵانچووان، داراییه تاڵانكراوه‌كانیان وه‌ربگرنه‌وه، پێویسته یارمه‌تیده‌ری كۆڵبه‌ران له سنووره‌كان بین و ڕێگه نه‌ده‌ین، له‌وه زیاتر، له لایه‌ن پاسدارانی ئه‌م نیزامه‌وه، له سنووره‌كان، خه‌ڵتانی خوێن بكرێن. بێگومان هه‌مووی ئه‌م هه‌واڵانه، مه‌سیرێك ده‌خوڵقێنن كه ده‌توانێ ببێته هۆی شكڵ گرتنی به‌دیلی شۆڕشگێڕانه و سۆسیالیستی بۆ داهاتووی كۆمه‌ڵگای ئێران. ئه‌م ڕێگایه، هه‌رچه‌ند دوورودرێژیش بێته‌وه، پێویسته بیپێوین، ڕێگایه‌كی لابڕ بوونی نییه. كرێكاران و جه‌ماوه‌ری هه‌ژار، بۆ باشتر كردنی باروودۆخی ئه‌مڕۆی ژیانی خۆیان و به ئامانجی ئاماده بوون بۆ به‌ده‌ست هێنانی ده‌سه‌ڵاتی سیاسیی داهاتوو، ناچارن كه ئه‌م مه‌سیره بپێون. ڕووخاندنی شۆڕشگێڕانه‌ی كۆماری ئیسلامی له‌م مه‌سیره‌وه تێده‌په‌ڕێت. بێگومان، هه‌ر پڕۆسه‌یه‌كی دیكه، ته‌نیا له خزمه‌ت گواستنه‌وه‌ی ده‌سه‌ڵات، له باڵێكی سه‌رمایه‌دارییه‌وه بۆ باڵێكی دیكه، ده‌بێت.


شاندێکی بازرگانی وڵاتى چیک سەردانی هەرێمی کوردستان دەکات\nپارێزگاری هەولێر پێشوازی لە باڵیۆزی نوێی چیك لەعێراق کرد و ڕایگەیاند، لەئێستاشدا بەمەبەستى دەرفەتى زیاترى ئاڵوگۆڕی بازرگانی و وەبەرهێنان، ئامادەکارى دەکەن بۆ هاتنى شاندێکی بازرگانی وڵاتى چیک بۆ هەرێمی کوردستان.\nئومێد خۆشناو پارێزگارى هەولێر نیوەڕۆى ئەمڕۆ پێنجشەممە لە دیوانى پارێزگا پێشوازى لە پیتەر شتێپانیک، باڵیۆزی نوێی کۆماری چیک له عێراق کرد و لەدیدارەکەدا پارێزگارى هەولێر وێڕاى بەگەرمى بەخێرهێنانى بەبۆنەى دەستبەکاربوونی وەک باڵیۆزی کۆماری چیک لەعێراق پیرۆزبایی لێکرد و هیوای سەرکەوتنی بۆ خواست لە ئەرکەکانیدا و جەختی لەسەر پەرەپێدانى پەیوەندییە سیاسى و ئابوورى و بازرگانی و فەرهەنگى و کەلتورى و هونەرى نێوان کۆماری چیک و هەرێمی کوردستان کردەوە.\nپارێزگای هەولێر ڕایگەیاند: باڵیۆزی چیک لە عێراق تیشکى خستە سەر پەیوەندی دۆستانەی نێوان هەرێمی کوردستان و کۆماری چیک، هەروەها ئامادەیی خۆیی و وڵاتەکەشی نیشاندا بۆ زیاتر بەرەوپێشبردنى پەیوەندییەکان لە هەموو بوارەکاندا، بەتایبەتى لە کەرتى تەندروستى.\nڕاشیگەیاند: لەم نزیکانە کونسڵى نوێى وڵاتەکەى لە هەولێرى پایتەخت دەست بەکار دەبێت، ئێستاش بەمەبەستى دەرفەتى زیاترى ئاڵوگۆڕی بازرگانی و وەبەرهێنان، ئامادەکارى دەکەن بۆ هاتنى شاندێکی بازرگانی وڵاتى چیک بۆ هەرێمی کوردستان.\nهەروەها ئاماژە بەوەش کرا کە لە تەوەرێکی دیکەی دیدارەکەدا باس لە ڕۆڵى پێشمەرگە و سەرکەوتنی بەسەر تیرۆرستانى داعش و بەردەوامیدان بە پشتیوانیكردنی پێشمەرگە و ڕەوشى ناوچەکە بەگشتیى و بارودۆخى عێراق دوای هەڵبژاردنی ئەنجوومەنی نوێنەران و پرسى پێکهێنانى حکوومەتى نوێى عێراق و چەند تەوەرێکی دیکەی گرنگى ئابوورى و بازرگانى و پیشەسازى گفتوگۆى لەبارەوە کرا.


نوێنەرایەتی حکومەتی هەرێمی کوردستان - تاران - نازم ده‌باغ: بارزانی هاوکاری به‌رهه‌م ده‌کات/ رۆڵی ئه‌رێنی و کاریگه‌ری به‌رهه‌م ساڵح له‌سه‌ر یه‌کگرتویی و ئاسایشی عێراق\nنازم ده‌باغ: بارزانی هاوکاری به‌رهه‌م ده‌کات/ رۆڵی ئه‌رێنی و کاریگه‌ری به‌رهه‌م ساڵح له‌سه‌ر یه‌کگرتویی و ئاسایشی عێراق\nنوێنه‌ری هه‌رێمی کوردستانی عێراق له تاران، دژایه‌تییه‌کانی مه‌سعود بارزانی سه‌رۆکی پارتی دیموکراتی کوردستانی عێراق بۆ سه‌رۆک کۆماری به‌رهه‌م ساڵح به کیشمه‌کیشمێکی ئاسایی جیهانی سیاسه‌ت ده‌زانێت و ده‌ڵێت: ئه‌م دوو که‌سایه‌تییه هاوکاری یه‌کتر ده‌که‌ن.\nبه پێی راپۆرتی به‌شی نێوده‌وڵه‌تی ئاژانسی تسنیم، ئێواره‌ی سێ‌شه‌ممه ٢١٩ ئه‌ندام په‌رله‌مانی عێراق به ده‌نگی خۆیان به‌رهه‌م ساڵح کاندیدی یه‌کێتی نیشتمانیی کوردستان‌یان وه‌کوو سه‌رۆک کۆماری ئه‌و وڵاته هه‌ڵبژارد. فوئاد حسێن کاندیدی پارتی دیموکراتی کوردستان رکابه‌ری به‌رهه‌م ساڵح بوو له‌م هه‌ڵبژاردنه‌دا. ئه‌مه بۆ یه‌که‌م جار بوو که دوو حزبی گه‌وره‌ی کورد به‌جیا کاندیدیان بۆ پۆستی سه‌رۆک کۆماری عێراق پێشکه‌ش ده‌کرد. بۆ هه‌ڵسه‌نگاندنی کاریگه‌رییه‌کانی هه‌ڵبژاردنی به‌رهه‌م ساڵح له‌سه‌ر گۆڕه‌پانی سیاسی عێراق و داهاتووی ئاڵوگۆڕه‌کانی هه‌رێمی کوردستان وتووێژێکمان له‌گه‌ڵ نوێنه‌ری هه‌رێم له تاران ئه‌نجام داوه که له خواره‌وه ده‌یبینن.\nنازم ده‌باغ سه‌باره‌ت به هه‌ڵبژاردنی به‌رهه‌م ساڵح وه‌کوو سه‌رۆک کۆماری عێراق و کاریگه‌ری ئه‌م هه‌ڵبژاردنه له‌سه‌ر بنه‌مای سیاسی ئه‌م وڵاته به‌تایبه‌ت له‌سه‌ر هه‌رێمی کوردستان ده‌ڵێت: دوای به‌ڕێوه‌جوونی راپرسی سه‌ربه‌خۆیی که ساڵی رابردوو له هه‌رێمی کوردستان به‌ڕێوه‌چوو و تێپه‌ڕبوونی چه‌ند ساڵه‌ی سه‌رۆک کۆماری فوئاد مه‌عسوم، وڵات پێویستی به ئاڵوگۆڕ بوو. له‌م بارودۆخه‌دا به‌رهه‌م ساڵح وه‌کوو سه‌رۆک کۆماری نوێی عێراق له هه‌لومه‌رجێکی دیموکراتیک‌دا هه‌ڵبژێردرا. به‌رهه‌م ساڵح له رووی سیاسییه‌وه درێژه‌پێده‌ری خوالێخۆشبوو جه‌لال تاڵه‌بانی‌یه، به‌رهه‌م له چوارچێوه‌ی ئه‌م سیاسه‌ته‌دا ده‌توانێت رۆڵێکی گرنگ و کاریگه‌ر ببینێت له پێناو یه‌کگرتوویی، دابین‌کردنی ئه‌من و ئاسایش و خوشگوزه‌رانی خه‌ڵک و په‌یوه‌ندی عێراق و وڵاتانی دراوسێ گه‌شه پێ بدات. به دڵنیاییه‌وه، ئه‌م هه‌نگاوه گرنگه به هاوکاری هه‌موو لایه‌نه سیاسییه‌کان ده‌کرێت و به‌و ناسینه‌ی له به‌رهه‌م ساڵح هه‌مه ئه‌و توانای گه‌یشتن به‌م ئامانجانه‌ی هه‌یه.\nنوێنه‌ری هه‌رێمی کوردستانی عێراق له تاران سه‌باره‌ت به دژایه‌تی مه‌سعود بارزانی بۆ سه‌رۆکایه‌تی به‌رهه‌م ساڵح و ئه‌گه‌ری هاوکاری نێوان پارتی و سه‌رۆک کۆماری نوێ ده‌ڵێت: ئه‌م جیاوازییانه له جیهانی سیاسه‌تدا کیشمه‌کیشمی ئاساییه. له جیهانی سیاسه‌تدا، هه‌ندێ جار بۆ گه‌یشتن به شتێک، پلان و سیاسه‌ت و هه‌نگاوی تایبه‌ت ده‌نرێت، به‌ڵام جاری وا هه‌یه ئاکامه‌که‌ی پێچه‌وانه‌ی ئه‌و شته‌یه که به‌رپرسان و پلان‌دانه‌ران چاوه‌ڕوانی ده‌که‌ن، وه‌کوو کاندید کردنی که‌سێک بۆ سه‌رۆکایه‌تی کۆمار له لایه‌ن پارتییه‌وه.\nهاوکاری مه‌سعود بارزانی و به‌رهه‌م ساڵح\nئه‌و له درێژه‌دا ده‌ڵێت: که‌سایه‌تی کاک مه‌سعود بارزانی به شێوه‌یه‌که کاتێک به‌رژه‌وه‌ندی کورد بخوازێت که هه‌ڵویستێکی نوێ بگرێت، ١٠٠٪ ئه‌مه ده‌کات و بۆ چاره‌سه‌رکردنی کێشه‌کانی کورد هاوکاری به‌رهه‌م ساڵح ده‌کات. لێره‌دا ده‌بێت بڵێم که پارتی و یه‌کێتی و یان هه‌ر لایه‌نێکی دیکه مادامێک پابه‌ندی ده‌ستووری عێراق بن و له چوارچێوه‌ی ئه‌م یاسایه‌دا کاندیدی لایه‌نێک هه‌ڵبژێردرێت، ده‌بێت پێکه‌وه هاوکار بن و هاوکاری یه‌کتر بکه‌ن. کاتێک به‌رهه‌م ساڵح یان حکومه‌تی هه‌ڵبژێردراو خاوه‌ن پرۆژه‌یه‌ک بن که له چوارچێوه‌ی ده‌ستووردا مافی کورد بپارێزێت، کێ ده‌توانێت دژایه‌تی بکات؟ بۆیه بۆ به‌رهه‌م ساڵح و مه‌سعود بارزانی باشتر وایه که له‌م پرۆژه‌دا هاوبه‌ش بن. به‌ڕای من ئه‌م دوو که‌سایه‌تییه هاوکاری یه‌کتر ده‌که‌ن.\nپاراستنی به‌رژه‌وه‌ندی کوردی\nئه‌م سیاسه‌تمه‌داره کورده‌ی عێراق له وه‌ڵامی ئه‌م پرسیاره‌دا که "ره‌وتی چاره‌سه‌رکردنی کێشه‌کانی نێوان هه‌رێمی کوردستان و به‌غدا به‌ره‌و چ ئاڕاسته‌یه‌ک ده‌روات؟" ده‌ڵێت: ئێمه ئه‌زموونی زۆرمان له‌م بواره‌دا هه‌یه. کێشه‌کانی رابردوو تا شه‌ڕ و پێکدادانیش رۆیشت به‌ڵام ئه‌م کێشانه چ له رێگای وڵاتانی دراوسێ یان له رێگای دانوستان و وتووێژی نێوان هه‌رێم و به‌غدا چاره‌سه‌ر کران، چونکه هه‌ندێ جار بارودۆخێک دێته ئاراوه که پاراستنی ماف و به‌رژه‌وه‌ندی خه‌ڵکی کوردستان له به‌رژه‌وه‌ندی حزب و که‌سایه‌تییه کوردییه‌کان گرنگتره و به‌م پێیه، حزبه کوردییه‌کان پێکه‌وه کار و هاوکاری ده‌که‌ن.\nزاڵبوونی خواستی هاوکاری\nنازم ده‌باغ له کۆتایی‌دا وێرای ئاماژه به ئه‌و پێشوازییه گرنگه‌ی له ئاستی ناوچه‌ی و جیهانیدا له به‌رهه‌م ساڵح کراوه سه‌باره‌ت به کاریگه‌ری که‌سایه‌تی ئه‌و له‌سه‌ر ره‌وتی ئاوه‌دانکردنه‌وه‌ی عێراق ده‌ڵێت: هه‌ر سیاسه‌تمه‌دارێک که خاوه‌ن په‌یوه‌ندی باش و رابردوویه‌کی گه‌ش بێت و هه‌ڵگری پلانی تایبه‌ت بۆ ئاوه‌دانی و خوشگوزه‌رانی وڵات و خه‌ڵک بێت، به دڵنیاییه‌وه پشتیوانی زیاتری لێده‌کرێت. عێراق بۆ ئاوه‌دانی و بوژاندنه‌وه و نه‌هێشتنی ئاسه‌واره‌کانی شه‌ر پێویستی زۆری به یارمه‌تی و هاوکاری وڵاتانی جیهان هه‌یه. له ساڵانی رابردوودا بینیمان که عێراق هاوکاری و هاوپه‌یمانی باشی له‌گه‌ڵ دراوسێکانی بووه، پێم وایه له سه‌رده‌می سه‌رۆکایه‌تی کۆماری به‌رهه‌م ساڵح‌دا ئه‌م سیاسه‌ته درێژه‌ی ده‌بێت بۆیه من به داهاتوو گه‌شبینم چونکه ئێستاکه له نێوان کورد و عه‌ره‌ب و هه‌موو پێکهاته‌کانی عێراق خواستێکی باشی هاوکاری و هاوئاهه‌نگی له ئارادایه.\nRead کد خبر: 2142


راپۆرت – پەڕە 233 – Knwe.org\nسەرەکی » راپۆرت (پەڕە 233)\nخورماتوو لە شاری پێکەوە ژیانەوە بۆ شارێکی کارەساتبار\nراپۆرتی؛ تەحسین تەها چۆمانی دوێنێ سێشەممە، لە مۆزەخانەی نیشتمانیی ئەمنەسوورەکەی سلێمانی پێشەنگایەکی تایبەت لە ژێر ناونیشانی(خورماتوو لە شاری پێکەوە ژیانەوە بۆ شارێکی کارەساتبار لە سەر دەستی حەشدی شەعبی) بە ئامادەبوونی دەیان کەسایەتی سیاسیی و رێکخراوەکانی بواری مافی مرۆڤ کرایەوە، کە بڕیار وایە ئەمڕۆش بە هەمان شێوە بەردەوامی هەبێت. شاری خورماتوو قەزای خورماتوو یەکێکە لە شارە کوردستانییە کێشە لەسەرەکانی نێوان حکومەتی ...\nدادگای لاهای سزای تاوانبـارانی کۆمەڵکوژی سەرایڤۆی دا\n28/11/2017\tئامادەکردنی:بورهان ئەمین, راپۆرت\nهەفتەی ڕابردوو دادگای تاوانەكانی نێودەوڵەتی لەلاهای هۆڵەندا بڕیاری زیندانیكردنی هەتا هەتایی بەسەر ژەنەڕاڵی سڕبی «ڕاتكۆ ملادیچ» دەكرد، ئەو فەرماندەیە بە قەسابەکەی بەلقان ناسراوەو بە کاراکتەری سەرەکی كۆمەڵكوژی لە شاری سریبینیتشا لەساڵی ١٩٩٥ تۆمەتبار کرابوو، بەپێی کەناڵەکانی میدیا لەو كۆمەڵكوژییەدا هەشت هەزار پیاو و گەنج لە موسڵمانەكانی بۆسنە كوژران و دەیان هەزاری تر پەڕاگەندەو ماڵوێران بون، دادگاکە ساغی کردەوە کە بەفەرمانی ...\nعەبادی چوار زەحمەتیی گەورەی لە پێشە\nمستەفا حەبیب سایتی نیقاش كۆتایی ویلایەتەكەی حەیدەر عەبادی وەك سەرەتاكەی پڕیەتی لە دۆسێی سیاسی‌و ئەمنی‌و ئابووریی ئاڵۆز، چوار زەحمەتی گەورەی لە پێشە بەر لەوەی ویلایەتەكەی كۆتایی بێت. تەنیا شەش مانگ ماوە لە ویلایەتی حكومەتەكەی حەیدەر عەبادی سەرۆك وەزیران لەدوای سێ ساڵی پڕ لە رووداو كە تێیدا سەرقاڵ بوو بە جەنگ لە دژی داعش و دواجار گەیشتە سەركەوتن لە پاش كۆنترۆڵكردنەوەی ...\nتراژیدیای فارك و كۆمیدیای ئیسكۆبار\n27/11/2017\tئامادەكردنی: دیاری سابیر, راپۆرت\nسەبارەت بە جەنگی خوێناوی و درێژخایەنی نێوان بزووتنەوەی هێزە چەكدارە شۆڕشگێڕەكانی كۆلۆمبیا (فارك) و حكومەتی ئەو وڵاتە، كە فارك بە پاساوی وەرگرتنەوەی مافی هەژاران دامەزرا، بەڵام ئەویش بووە بارێكی گرانی دیكە بەسەر سەری هەژارانی ئەو وڵاتە و هەرچەندە بزووتنەوەیەكی چەپ بوو، بەڵام بە جۆرێكی دیكە جووتیارانی ئەو وڵاتەی كردە كۆیلە. وڵاتی خوێن و كۆیلە و شۆڕش و ئەفیون لەو بارەیەوە ...\nلە ناوپەرلەمانی ئەڵمانیا ئاڵای یەپەگە بەرزکرایەوە\n26/11/2017\tئامادەکردنی:بورهان ئەمین, راپۆرت\n«سڤیم داگدالین» ژنە پەرلەمانتارى ئەڵمانى لە فراکسیۆنى چەپەکان Die Linke هەفتەی ڕابردوو لە دانیشتنێکی پەرلەماندا سەبارەت بەڕەوشی دەرەوەو باس و خواسی شەڕگەکانی سوریاو ڕاسپاردەی پەرلەمان بۆ حکومەتی ئەڵمانیا لەسەر هەوڵەکانی ئاشتی بۆ چارەسەری کێشەو ناکۆکیەکانی ناوچەکە،لەکاتی قسەکردنیدا ئاڵای یەکینەکانی پاراستنی گەل» یەپەگە» ی بەرزکردەوەوستایشی ڕۆڵی ئەو پارتەی کرد لە بەرقەرارکردنی ئاشتی و نەهێشتنی تیرۆر، نیگەرانی خۆشی لە سیاسەتی وڵاتەکەی دەربڕی ...\nئاساییكردنه‌وه‌ی دۆخی كه‌ركوك و چاره‌سه‌ری كێشه‌كان\nدوێنێ 25/11، د.فوئاد مه‌عسوم سه‌رۆك كۆمار به‌سه‌ردانێكی چه‌ند رۆژه بۆ هه‌رێمی كوردستان، گه‌یشته سلێمانی‌و به‌رنامه‌و ئامانجی سه‌ردانه‌كه‌شی چه‌ند باسێك له‌خۆی ده‌گرێت. له‌میانی سه‌ردانیشیدا بۆ سه‌ر مه‌زاری سه‌رۆك مام جه‌لال؛ تاجه‌گوڵینه‌ی رێزو وه‌فاو هاوڕێیه‌تیی له‌سه‌ر مه‌زاری به‌ڕێزیان دانا. ئامانج‌و مه‌به‌ستی سه‌ردانه‌كه‌ی سه‌رۆك كۆمار سه‌ردانه‌كه‌ی سه‌رۆك مه‌عسوم بۆ زیاتر خستنه‌گه‌ڕی هه‌وڵ‌و ده‌ستپێشخه‌رییه‌كانه بۆ به‌هێزكردن‌و به‌رده‌وامبوونی كه‌شوهه‌وای متمانه‌و لێكتێگه‌یشتن له‌نێوان حكومه‌تی فیدراڵ‌و حكومه‌تی ...\nنه‌وزاد ره‌سوڵ: هێزی كورد له قۆناغی داهاتوودا، له یه‌كده‌نگی‌و ئه‌جێندایه‌كی هاوبه‌شی نیشتیمانیی دایه\nموحسین عوسمان: 16ی ئۆكتۆبه‌ر كۆتایی ئـه‌و عه‌قلیه‌ته بوو كه له‌مێژه له كوردستان شكست بــه‌رهه‌مدێنێت كاوه عه‌زیز حه‌مه بارودۆخی دوای ریفراندۆمی كوردستان بارودۆخێكی نوێی له كوردستان و عیراق هێنایه گۆڕێ، مشتومڕێكی نوێی له‌باره‌ی ئاینده‌ی هه‌رێمی كوردستان و رۆڵ و پێگه‌ی له‌عیراقی دوای ریفراندۆم دروستكردووه، جارێ دیارنییه سیمای نوێی كوردستان له‌دوای گفتوگۆكانی دوای هه‌ڵوه‌شاندنه‌وه‌ی ریفراندۆم چۆن ده‌بێت، هه‌ندێك پێیانوایه هه‌ڵبژاردنی داهاتووی عیراق ...\nبه‌پێی به‌ڵگه‌نامه‌كان،ئه‌مریكا رۆڵی له كوشتنی یه‌ك ملیۆن مه‌ده‌نی ئه‌نده‌نووسیدا هه‌بووه\n25/11/2017\tئامادەكردنی: دیاری سابیر, راپۆرت\nدیسانه‌وه جه‌نگی سارد، ئه‌و ماڵوێرانییه‌ی له ململانێی هه‌ردوو بلۆكی خۆرهه‌ڵات‌و خۆرئاوا له سه‌ده‌ی رابردوودا به‌سه‌ر زۆرێك له میلله‌تانی جیهانیدا هێنا، یه‌كێك له‌و وڵاتانه‌ش ئه‌نده‌نوسیایه، كه به‌پێی به‌ڵگه‌نامه بڵاوكراوه‌كان، ئه‌مریكا هاوكار‌و پاڵپشتی راستڕه‌وه‌كانی ئه‌و وڵاته بووه بۆ گه‌یشتن به‌جڵه‌وی ده‌سه‌ڵات، له‌و پێناوه‌شدا یه‌ك ملیۆن كه‌س نه‌یارانی ده‌سه‌ڵاتی سه‌ربازیی بوونه‌ته قوربانیی. به‌م دواییانه ئه‌رشیفی ئاسایشی نه‌ته‌وه‌یی‌و سه‌نته‌ری نیشتمانیی بۆ نه‌هێشتنی نهێنی، كۆمه‌ڵێك ...\nلاپەرە 233 لە 241« سەرەتا...210220230«231232233234235\t»\t240...کۆتا »


نیگەرانی چاوەدێری مافی مرۆڤ لە سەرکوتی کوردەکان لە تورکیا - Mehr News Agency\nAP ١٣٩٩ Farvardin ٥ ٢٠:٥١\nNews Code 31670\nنیگەرانی چاوەدێری مافی مرۆڤ لە سەرکوتی کوردەکان لە تورکیا\nچاوەدێری مافی مرۆڤ دەستگیر کردنی شارەوانەکانی سەر بە هەدەپەی پێچەوانە کەڵک وەرگرتن لە وشەی تیرۆریزم دژی کوردەکانی ئەو وڵاتە ڕاگەیاند.\nبە ڕاپۆرتی ئاژانسی هەواڵی مێهر، دوابەدوای دەستگیر کرانی سێ کەسی دیکە لە شارەوانەکانی سەر بە پارتی دیمۆکراتی گەلان لە تورکیا، ئێما سەنگر وب، لێکۆڵەری بواری تورکیا لە چاوەدێری مافی مرۆڤ وتی: وەزیری ناوخۆی تورکیا، لە ئاژاوەی تەشەنە کردنی ڤایرۆسی کۆرۆنا، دەیەوێت پارتی دیمۆکراتی گەلان بە دەستگیر کردنی شارەوانەکانی سەر بە ئەوان بخاتە تەنگەژەوە و هەزاران کوردی ئەو وڵاتە لە ئەنجامی دەنگدان بە ئەوان بێ بەری بکات.\nناوبراو وتوویە بیانووی ئەوان بۆ دەستگیر کردنی شارەوانی ناوچە کوردنشینەکان زۆر ناڕوونە و هیچ بەڵگەیەک لەو بوارەوە نییە. تاوانی ئەوان نەسەلماوە و دەستگیر کردنی ئەوان بە واتای پێچەوانە کەڵکوەرگرتنی ئەوان لە تیرۆریزم دژی خەڵکە.\nبەرپرسی کاروباری تورکیا لە چاوەدێری مافی مرۆڤ هەروەها لە بڵاو بوونەوەی نەخۆشی کۆرۆنا لە زیندانەکانی تورکیا نیگەرانی دەربڕی و وتی: زیندانەکانی تورکیا زۆر قەرەباڵغن. ٣٠٠٠٠٠ زیندانی بۆ وڵاتێک وەکوو تورکیا حەشیمەتێکی زۆرە. نیگەرانی زۆر لە سەر دەستپێڕاگەیشتنی زیندانیان بە یارمەتی پزیشکی تەنانەت لە کاتی ئاسایش هەیە چ بگاتە ئەم دۆخە قەیراناوییە.


قەتەر ئۆفەرێک دەخاتەبەردەست نێچیرڤان بارزانی بۆ چونە پاڵ نوری مالکی – Politic Press\nقەتەر ئۆفەرێک دەخاتەبەردەست نێچیرڤان بارزانی بۆ چونە پاڵ نوری مالکی\nئێران لەڕێی قەتەڕەوە فشار دەخاتەسەر پارتی دیموکراتی کوردستان تا پشتیوانی کوتلەکەی سەرۆک وەزیرانی پێشووی عێراق، نوری مالکی بکات بەمەبەستی پێکهێنانی حکومەتی نوێی عێراق، وەبەرهێنانەکانی قەتەڕیش لە کوردستان ئامرازێکی دیکەی سیاسی ئێرانە بۆ پێکانی ئەم ئامانجە.\nبەگوێرەی ڕاپۆرتێکی ڕۆژنامەی “العرب” ئێران لەناو پارتە کوردییەکانی عێراق هەژموونی نییە و پارەشی نییە تا وەبەرهێنان لە کوردستان بکات، بەڵام ئەمە واتەی ئەوە ناگەیەنێت کە نەتوانێت بە ئامراز و رێگەی دیکە لە کوردستان فشار دروست بکات.\nپارتی دیموکراتی کوردستان کە خاوەنی 32 کورسییە لە پەرلەمانی نوێی عێراق، لە توانایدایە بڕیاربدات کام کوتلەی شیعە حکومەتی داهاتووی عێراق پێکبهێنێت.\nئێران دەیەوێت پارتی دیموکراتی کوردستان پشتیوانی ئەو کوتلەیە بکات کە لەلایەن نوری مالکییەوە سەرۆکایەتی دەکرێت.\nلێرەوە بانگهێشتنامەکەی ئەمیری قەتەڕ شێخ تەمیم بن حەمەد بۆ سەرۆکی هەرێم هاتە ئاراوە، وەک هەنگاوێک بۆ پشتیوانیکردنی میلیشیاکانی سەربە ئێران بۆ گەیشتن بە دەسەڵات لە عێراق، هەرچەندە ئەمە یەکەمجار نییە میلیشیاکان لەلایەن قەتەڕەوە پاڵپشتی دەکرێن.\nشێخ تەمیم بن حەمەد و نێچیرڤان بارزانی، سەرۆکی هەرێمی کوردستان لە دەوحە، گفتوگۆیان کرد لەسەر پەیوەندییە دووقۆڵییەکان و هەلی وەبەرهێنان تا لەڕێیەوە قەتەڕ بتوانێت بێتە کوردستان و بە ئەرکە شاراوەکانی دیکەی هەستێت.\nلە کۆبوونەوەکەیاندا هەردوولا رێککەوتن لەسەر پتەوکردنی پەیوەندییەکان و گفتوگۆیان کرد لەسەر رەخساندنی هەلی سەرمایەداری و وەبەرهێنانی قەتەڕ لە هەرێمی کوردستان و دواتریش بەرەو عێراق، جگە لەوەش گفتوگۆیان کرد لەسەر هەنگاوەکانی کردنەوەی کونسوڵخانەی گشتی قەتەڕ لە هەولێر.\nلەلایەکی دیکەوە عومەر بەرزنجی، باڵیۆزی عێراق لە قەتەر رایگەیاند، قەتەر چاوەڕوانی ئەوەیە دەرفەتی راستەقینەی بۆ بڕەخسێت تاوەکو وەبەرهێنان لە هەرێمی کوردستان بکات.\nبەڵام لە هەموو ئەمانە گرنگتر لە دیدارەکەی ئەمیری قەتەڕ و سەرۆکی هەرێم، بابەتی داهاتووی پڕۆسەی سیاسی و هەڵوێستی کوردەکان بوو لەسەر پێکهێنانی حکومەتی داهاتووی عێراق، بەتایبەتی کە ئەگەر پارتی دیموکراتی کوردستان نەبێت، کوتلەی موقتەدا سەدر هەلی پێکهێنانی حکومەتی نابێت.\nبەیانی رۆژی 16 ی کانونی یەکەمی 2015، 28 ئەندامی کۆمەڵەیەکی ڕاوکردن دەستگیرکران کە لەنێویاندا چەند ئەندامێکی خێزانی فەرمانڕەوای قەتەڕ هەبوو، ئەوەبوو شێخ محەمەد بن عەبدولڕەحمان کە لەوکاتەدا خەریک بوو دەبووە وەزیری دەرەوەی قەتەڕ، نامەیەکی نارد بۆ باڵیۆزی قەتەڕ لە عێراق تیایدا نوسی: “جاسمی کوڕی مامم و خالدی مێردی پورم هیچ هەواڵێکیان نییە و گەر هەواڵت دەستکەوت بەخێرایی ئاگادارم بکەرەوە”.\nکاتێکیش ئەمریکا قاسم سولەیمانی، فەرماندەی فەیلەقی سوپای پاسدارانی ئێرانی لە سەرەتای مانگی کانوونی دووەمی 2020 کوشت، ئەمیری قەتەڕ لە 13ی هەمان مانگ سەردانی ئێرانی کرد بەمەبەستی هێورکردنەوەی ئێران، بەپێی راپۆرتە میدیاییەکان، لەو سەردانەدا کە یەکەمجار بووە شێخ تەمیم بن حەمەد چاوی بە عەلی خامنەیی، رابەری بەڵای شۆڕشی ئیسلامی ئێران بکەوێت دیارییەکی بەبەهای 3 ملیار دۆلار پێشکەش کرد.\nچاودێران دەڵێن، هەڵوێستی پارتی دیموکراتی کوردستان لە هەڵبژاردنی ئەو کوتلە شیعەیەی بڕیارە حکومەتی داهاتووی عێراق یەکلایی بکاتەوە، کاتێکی زۆری ناوێت تا ڕوونیبکاتەوە سروشتی ئەو وەبەرهێنانە چییە کە قەتەڕ دەیەوێت لە کوردستان بیکات.\nTags: عێراق نوری مالکی نێچیرڤان بارزانی\nلێكۆڵینه‌وه له 112 ئه‌فسه‌رو كارمه‌ندی هێزه‌ئه‌منییه‌كانی عێراق ده‌كرێت\nهۆشداری لەبارەی پلانێکی مەترسیداری عێراق دەدرێت\nعێراق ریزبه‌ندی یه‌كه‌می وڵاتانی عه‌ره‌بییه له توشبووانی كۆرۆنا\nوه‌زیری ده‌ره‌وه‌ی فه‌ڵه‌ستین سه‌ردانی عێراق ده‌كات